CELEX: 32020R0357
Language: et
Date: 2020-03-04 00:00:00
Title: Komisjoni rakendusmäärus (EL) 2020/357, 4. märts 2020, millega muudetakse määrust (EL) 2018/395 õhupallipiloodi lubade osas (EMPs kohaldatav tekst)

5.3.2020   
               
               
                  ET
               
               
                  Euroopa Liidu Teataja
               
               
                  L 67/34
               
            
         KOMISJONI RAKENDUSMÄÄRUS (EL) 2020/357,
         4. märts 2020,
         millega muudetakse määrust (EL) 2018/395 õhupallipiloodi lubade osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikleid 23, 27 ja 31,
         ning arvestades järgmist:
         
                     (1)
                  
                  
                     Komisjon peab vastu võtma vajalikud rakenduseeskirjad, millega kehtestatakse õhupallipiloodi lube (edaspidi „BPL“) käsitlevad nõuded vastavalt määrusele (EL) 2018/1139, tingimusel et asjaomased õhusõidukid vastavad kõnealuse määruse artikli 2 lõike 1 punkti b alapunktides i ja ii sätestatud tingimustele.
                  
               
                     (2)
                  
                  
                     Võttes arvesse õhupallimeeskonna liikmetele lubade väljaandmise eripära, on eraldiseisvate määrustega vaja kehtestada konkreetsed nõuded lubade väljaandmiseks. Need nõuded peaksid põhinema komisjoni määruse (EL) nr 1178/2011 (2) kohastel lennumeeskonna liikmete lubade üldeeskirjadel. Neid tuleks aga ümber struktureerida ja lihtsustada selle tagamiseks, et need oleksid proportsionaalsed, rajaneksid riskipõhisel lähenemisviisil ja tagaksid selle, et õhupallipiloodid oleksid praegu ning tulevikus pädevad täitma oma ülesandeid ja kohustusi.
                  
               
                     (3)
                  
                  
                     Määruse (EL) nr 1178/2011 artikli 12 lõike 2a punkti 3 kohaselt võivad liikmesriigid jätkuvalt kohaldada riiklikke loaandmiseeskirju, millega antakse põhilistele piloodiõigustele juurdepääs kuni 8. aprillini 2020. Mõned liikmesriigid on komisjonile ja Euroopa Liidu Lennundusohutusametile (EASA) teatanud, et kõnealuste riiklike loaandmiseeskirjade jätkuv kohaldamine olukorras, kus piloodiõpilased kasutavad piiratud õigusi järelevalveta ja saavad põhiõigused järk-järgult, toetab lennuspordi ning vaba aja veetmisega seotud tegevuse edendamist lihtsa ja taskukohasema juurdepääsu tõttu lennundusele. Üldlennundusele lihtsama juurdepääsu edendamine ja võimaldamine on kooskõlas EASA üldlennunduse tegevuskava eesmärgiga luua proportsionaalsem, paindlikum ja ennetavam õigusraamistik (3). Neil põhjustel tuleks liikmesriikidele anda õigus jätkata kõnealuste riiklike loaandmiseeskirjade kohaldamist vastavalt põhimõtetele, mis kehtestati BPLide väljaandmise kohta määrusega (EL) 2019/430 (4). Liikmesriigid peaksid aga komisjoni ja EASAt teavitama sellest, kui nad selliseid lube välja annavad. Liikmesriigid peaksid ka jälgima selliste lubade kasutamist, et säilitada lennundusohutuse vastuvõetav tase.
                  
               
                     (4)
                  
                  
                     Sujuva ülemineku tagamiseks peaksid jääma kehtima kõik enne käesoleva määruse kohaldamise alguskuupäeva õhupallipilootidele määruse (EL) nr 1178/2011 kohaselt väljaantud tunnistused, load ja heakskiidud. Enne käesoleva määruse kohaldamise alguskuupäeva väljaantud riiklikud õhupallipiloodi load tuleks vormistada käesoleva määruse kohaselt väljaantud lubadeks, kasutades selleks liikmesriikide pädevate asutuste poolt EASAga konsulteerides koostatud muutmisaruandeid.
                  
               
                     (5)
                  
                  
                     Määruse (EL) nr 1178/2011 I lisa (FCL-osa) kohaseid õhupallipiloodi koolitusi, mis algasid enne käesoleva määruse kohaldamise alguskuupäeva, tuleks täielikult arvesse võtta, sest nende koolitusnõuded on samaväärsed käesoleva määrusega kehtestatutega või neist isegi ulatuslikumad. Chicago konventsiooni 1. lisa kohaseid koolitusi, mis algasid enne käesoleva määruse kohaldamise alguskuupäeva, tuleks arvesse võtta liikmesriikide koostatud arvestusaruannete alusel.
                  
               
                     (6)
                  
                  
                     Olemasolevatele koolitusorganisatsioonidele tuleks anda piisavalt aega oma koolitusprogrammide kohandamiseks, rakendades vajaduse korral lihtsustatud koolitusnõudeid.
                  
               
                     (7)
                  
                  
                     Selleks et võtta arvesse pärast komisjoni määruse (EL) 2018/395 (5) vastuvõtmist saadud kogemusi ja täpsustada teatavaid aspekte, näiteks majandustegevuse deklaratsioonide esitamist, tuleks kõnealuse määruse sätteid ajakohastada ka õhupallide käitamise seisukohast.
                  
               
                     (8)
                  
                  
                     Käesoleva määrusega ettenähtud meetmed põhinevad EASA arvamusel nr 01/2019 (6) kooskõlas määruse (EL) 2018/1139 artikli 75 lõike 2 punktidega b ja c ning artikli 76 lõikega 1.
                  
               
                     (9)
                  
                  
                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2018/395 muudetakse järgmiselt.
            
                        1)
                     
                     
                        Pealkiri asendatakse järgmisega:
                        „Komisjoni määrus (EL) 2018/395, 13. märts 2018, milles sätestatakse üksikasjalikud eeskirjad õhupallilendude ja õhupalli lennumeeskonna liikmete lubade suhtes vastavalt Euroopa Parlamendi ja nõukogu määrusele (EL) 2018/1139“.
                     
                  
                        2)
                     
                     
                        Artikli 1 lõige 1 asendatakse järgmisega:
                        
                           „1.   Käesoleva määrusega kehtestatakse üksikasjalikud eeskirjad lendude tegemiseks õhupallidega, mis vastavad Euroopa parlamendi ja nõukogu määruse (EL) 2018/1139 (*1) artikli 2 lõike 1 punkti b alapunktides i ja ii sätestatud tingimustele, ning õhupallipiloodi lubade ja nendega seotud pädevusmärgete, õiguste ja tunnistuste väljaandmiseks ja pikendamiseks.
                        
                        
                           (*1)  Euroopa Parlamendi ja nõukogu 4. juuli 2018. aasta määrus (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91 (ELT L 212, 22.8.2018, lk 1).“"
                        
                     
                  
                        3)
                     
                     
                        Artiklit 2 muudetakse järgmiselt:
                        
                                    a)
                                 
                                 
                                    sissejuhatav lause asendatakse järgmisega:
                                    „Käesolevas määruses kasutatakse järgmisi mõisteid ja kui mõisted ei ole käesolevas artiklis määratletud teisiti, komisjoni määruse (EL) nr 1178/2011 (*2) artikli 2 mõisteid:“
                                    
                                       (*2)  Komisjoni 3. novembri 2011. aasta määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).“;"
                        
                                 
                              
                                    b)
                                 
                                 
                                    lisatakse punkt 7a:
                                    
                                                „7a)
                                             
                                             
                                                „äriline lennutegevus“ – õhupalliga tasu eest teostatav avalikkusele kättesaadav lennutegevus või lennutegevus, mida, juhul kui see ei ole avalikkusele kättesaadav, teostatakse ettevõtja ja kliendi vahelise lepingu alusel, kusjuures klient ei oma kontrolli ettevõtja üle;“
                                             
                                          
                              
                                    c)
                                 
                                 
                                    punkt 10 asendatakse järgmisega:
                                    
                                                „10)
                                             
                                             
                                                „tutvustuslend“ – rahalise või muu tasu eest tehtav mis tahes lend, mis hõlmab lühikest lennureisi, mille määruse (EL) nr 1178/2011 artiklis 10a osutatud koolitusorganisatsioon või lennuspordi või harrastuslennunduse edendamiseks asutatud organisatsioon on korraldanud uute õpilaste või liikmete leidmiseks;“
                                             
                                          
                              
                                    d)
                                 
                                 
                                    punkt 12 asendatakse järgmisega:
                                    
                                                „12)
                                             
                                             
                                                „kuivrendi leping (dry lease agreement)“ – ettevõtjatevaheline leping, mille kohaselt õhupalli käitatakse rendilevõtja vastutusel;“
                                             
                                          
                              
                                    e)
                                 
                                 
                                    lisatakse punktid 13–15:
                                    
                                                „13)
                                             
                                             
                                                „riiklik luba“ – piloodiluba, mille liikmesriik on siseriiklike õigusaktide kohaselt välja andnud enne käesoleva määruse III lisa (BFCL-osa) või määruse (EL) nr 1178/2011 I lisa (FCL-osa) kohaldamise alguskuupäeva;
                                             
                                          
                                                14)
                                             
                                             
                                                „BFCL-osa kohane luba“ – käesoleva määruse III lisa (BFCL-osa) nõuetele vastav lennumeeskonna liikme luba;
                                             
                                          
                                                15)
                                             
                                             
                                                „muutmisaruanne“ – aruanne, mille alusel võib loa muuta BFCL-osa kohaseks loaks.“
                                             
                                          
                              
                  
                        4)
                     
                     
                        Artikli 3 lõiget 2 muudetakse järgmiselt:
                        
                                    a)
                                 
                                 
                                    esimene lõik asendatakse järgmisega:
                                    
                                       „2.   Õhupallide käitajad käitavad ärilisi lende alles pärast seda, kui nad on pädevale asutusele esitanud deklaratsiooni selle kohta, et neil on suutlikkus ja vahendid õhupallilendude käitamisega seotud vastutuse kandmiseks.“;
                                    
                                 
                              
                                    b)
                                 
                                 
                                    teine lõik jäetakse välja;
                                 
                              
                                    c)
                                 
                                 
                                    kolmandat lõiku muudetakse järgmiselt:
                                    
                                                i)
                                             
                                             
                                                sissejuhatav lause asendatakse järgmisega:
                                                „Esimest lõiku ei kohaldata järgmiste õhupallilendude suhtes:“;
                                             
                                          
                                                ii)
                                             
                                             
                                                punktid c ja d asendatakse järgmisega:
                                                
                                                            „c)
                                                         
                                                         
                                                            kuni nelja eraisiku (kaasa arvatud piloot) osalusel tehtavad tutvustuslennud ning langevarjuhüpetega seotud lennud, mida korraldab määruse (EL) nr 1178/2011 artiklis 10a osutatud koolitusorganisatsioon, mille peamine tegevuskoht asub liikmesriigis, või lennuspordi või harrastuslennunduse edendamiseks loodud organisatsioon, tingimusel et organisatsioon teeb õhupallilende omandiõiguse või kuivrendilepingu alusel, et lennust ei saada organisatsioonist väljaspool jagatavat kasu ja et selliste lendude käitamine moodustab ainult väikese osa organisatsiooni tegevusest;
                                                         
                                                      
                                                            d)
                                                         
                                                         
                                                            treeninglennud, mida teeb määruse (EL) nr 1178/2011 artiklis 10a osutatud koolitusorganisatsioon, mille peamine tegevuskoht asub liikmesriigis.“
                                                         
                                                      
                                          
                              
                  
                        5)
                     
                     
                        Artikli 3 järele lisatakse artiklid 3a–3d:
                        
                           „Artikkel 3a
                           Piloodiload ja tervisetõendid
                           
                              1.   Ilma et see piiraks komisjoni delegeeritud määrust (EL) (*3), täidavad käesoleva määruse artikli 1 lõikes 1 osutatud õhusõidukite piloodid käesoleva määruse III lisas (BFCL-osa) ning määruse (EL) nr 1178/2011 IV lisas (MED-osa) sätestatud tehnilisi nõudeid ja haldusmenetlusi.
                           
                           
                              2.   Erandina loaomanike õigustest, mis on kindlaks määratud käesoleva määruse III lisas (BFCL-osa), võivad selliste lubade omanikud teha artikli 3 lõike 2 punktides a–d osutatud lende ilma käesoleva määruse III lisa (BFCL-osa) punkti BFCL.215 nõudeid täitmata.
                           
                           
                              3.   Liikmesriik võib anda õhupallipiloodi loa (BPL) koolituskursusel osalevale piloodiõpilasele loa kasutada piiratud õigusi ilma järelevalveta enne, kui õpilane on täitnud kõik III lisa (BFCL-osa) kohaselt BPLi väljaandmiseks vajalikud nõuded, järgmistel tingimustel:
                              
                                          a)
                                       
                                       
                                          antud õiguste ulatus põhineb ohutusriskide hindamisel asjaomase liikmesriigi poolt, võttes arvesse vastava piloodipädevuse omandamiseks vajaliku koolituse mahtu;
                                       
                                    
                                          b)
                                       
                                       
                                          õigusi kohaldatakse ainult järgmise suhtes:
                                          
                                                      i)
                                                   
                                                   
                                                      loa andnud liikmesriigi territoorium tervikuna või osa sellest;
                                                   
                                                
                                                      ii)
                                                   
                                                   
                                                      loa andnud liikmesriigis registreeritud õhupallid;
                                                   
                                                
                                    
                                          c)
                                       
                                       
                                          sellise loa omaniku puhul, kes taotleb õhupallipiloodi luba, võetakse arvesse sertifitseeritud koolitusorganisatsiooni (ATO) või deklareeritud koolitusorganisatsiooni (DTO) soovituse alusel läbitud loakoolitust;
                                       
                                    
                                          d)
                                       
                                       
                                          liikmesriik esitab komisjonile ja Euroopa Liidu Lennundusohutusametile iga kolme aasta järel aruande ja ohutusriskide hinnangu;
                                       
                                    
                                          e)
                                       
                                       
                                          liikmesriik jälgib käesoleva lõike alusel väljaantud lubade kasutamist, et tagada lennundusohutuse vastuvõetav tase ning võtta kõrgenenud ohutusriski või mõne ohutusalase probleemi avastamise korral asjakohaseid meetmeid.
                                       
                                    
                        
                        
                           Artikkel 3b
                           Olemasolevad piloodiload ja riiklikud tervisetõendid
                           
                              1.   FCL-osa kohased õhupallipiloodi load ning nendega seotud õigused, pädevusmärked ja tunnistused, mille liikmesriik on välja andnud enne käesoleva määruse kohaldamise alguskuupäeva, loetakse väljaantuks käesoleva määruse kohaselt. Kui liikmesriigid annavad lube uuesti välja halduslikel põhjustel või loaomanike taotlusel, asendavad nad need load lubadega, mis vastavad määruse (EL) nr 1178/2011 VI lisas (ARA-osa) sätestatud vormile.
                           
                           
                              2.   Kui liikmesriik annab käesoleva artikli lõike 1 kohaselt uuesti välja lube ning nendega seotud õigusi, pädevusmärkeid ja tunnistusi, teeb ta vajaduse korral järgmist:
                              
                                          a)
                                       
                                       
                                          kannab kõik juba FCL-osa kohastel lubadel kinnitatud õigused üle uuele loavormile;
                                       
                                    
                                          b)
                                       
                                       
                                          muudab FCL-osa kohase loaga seotud trossiga kinnitatud lendude või ärilise lennutegevuse õigused trossiga kinnitatud lendude pädevusmärkeks või ärilise lennutegevuse pädevusmärkeks vastavalt käesoleva määruse III lisa (BFCL-osa) punktidele BFCL.200 ja BFCL.215;
                                       
                                    
                                          c)
                                       
                                       
                                          kannab FCL-osa kohase loaga seotud lennuinstruktori tunnistuse kehtivusaja piloodi logiraamatusse või annab välja samaväärse dokumendi. Pärast kõnealust kuupäeva võivad asjaomased piloodid kasutada instruktori õigusi üksnes juhul, kui nad täidavad käesoleva määruse III lisa (BFCL-osa) punkti BFCL.360 nõudeid.
                                       
                                    
                           
                              3.   Liikmesriigi poolt enne käesoleva määruse III lisa (BFCL-osa) kohaldamise alguskuupäeva välja antud riiklike õhupallilubade omanikel lubatakse jätkata oma lubadest tulenevate õiguste kasutamist kuni 8. aprillini 2021. Selleks kuupäevaks muudavad liikmesriigid kõnealused load BFCL-osa kohasteks lubadeks ning nendega seotud pädevusmärgeteks, õigusteks ja tunnistusteks, võttes arvesse määruse (EL) nr 1178/2011 artikli 4 lõigete 4 ja 5 nõuetele vastavas muutmisaruandes sätestatud elemente.
                           
                           
                              4.   Käesoleva artikli lõikes 2 osutatud loaga seotud riiklikud piloodi tervisetõendid, mille liikmesriik on välja andnud enne käesoleva määruse III lisa (BFCL-osa) kohaldamise alguskuupäeva, jäävad kehtima kuni nende järgmise pikendamise kuupäevani või kuni 8. aprillini 2021, olenevalt sellest, kumb kuupäev on varasem. Kõnealuste tervisetõendite kehtivuse pikendamine toimub määruse (EL) nr 1178/2011 IV lisa (MED-osa) nõuete kohaselt.
                           
                        
                        
                           Artikkel 3c
                           Enne käesoleva määruse kohaldamiskuupäeva alanud koolituse arvestamine
                           
                              1.   Vastavalt käesoleva määruse III lisale (BFCL-osa) loetakse BFCL-osa kohaste lubade ning nendega seotud õiguste, pädevusmärgete või tunnistuste väljaandmisel käesoleva määruse nõuetele vastavaks määruse (EL) nr 1178/2011 I lisa (FCL-osa) kohane koolitus, mis algas enne käesoleva määruse kohaldamise alguskuupäeva, tingimusel et BPL antakse välja hiljemalt 8. aprillil 2021. Sellisel juhul kohaldatakse järgmist:
                              
                                          a)
                                       
                                       
                                          kuumaõhu-õhulaeva klassi kuuluvatel õhupallidel alustatud BPL-koolituse, sealhulgas vastava eksamineerimise, võib lõpule viia kõnealustel õhupallidel;
                                       
                                    
                                          b)
                                       
                                       
                                          kuumaõhu-õhupalli klassi koolitustunde, mis läbiti muudel kui kõnealuse õhupalliklassi A-kategooria õhupallidel, võetakse täielikult arvesse III lisa punkti BFCL.130 alapunkti b nõude täitmisel.
                                       
                                    
                           
                              2.   Chicago konventsiooni 1. lisa kohast koolitust, mis algas enne käesoleva määruse või määruse (EL) nr 1178/2011 I lisa (FCL-osa) kohaldamise alguskuupäeva, võetakse BFCL-osa kohaste lubade väljaandmisel arvesse arvestusaruande alusel, mille liikmesriik on koostanud Euroopa Liidu Lennundusohutusametiga konsulteerides.
                           
                           
                              3.   Lõikes 2 osutatud arvestusaruandes kirjeldatakse koolituse ulatust, märgitakse, millised BFCL-osa nõuded loetakse täidetuks, ning vajaduse korral nõuded, mida taotleja peab täitma BFCL-osa kohase loa saamiseks. Aruanne sisaldab kõigi selliste dokumentide koopiaid, mis tõendavad koolituse ulatust, ning koolituse alustamise aluseks olnud siseriiklike eeskirjade ja menetluste koopiaid.
                           
                        
                        
                           Artikkel 3d
                           Koolitusorganisatsioonid
                           
                              1.   Artikli 1 lõikes 1 osutatud piloodilubade koolitusorganisatsioonid peavad vastama määruse (EL) nr 1178/2011 artikli 10a nõuetele.
                           
                           
                              2.   Käesoleva artikli lõikes 1 osutatud koolitusorganisatsioonid, kellel on määruse (EL) nr 1178/2011 VII lisa (ORA-osa) kohane sertifikaat või kes on enne käesoleva määruse kohaldamise alguskuupäeva esitanud määruse (EL) nr 1178/2011 VIII lisa (DTO-osa) kohase deklaratsiooni, peavad vajaduse korral kohandama oma koolitusprogramme hiljemalt 8. aprilliks 2021.
                           
                        
                        
                           (*3)  Komisjoni 4. märtsi 2020. aasta delegeeritud määrus (EL), (Euroopa Liidu Teatajas veel avaldamata).“"
                        
                     
                  
                        6)
                     
                     
                        I lisa (DEF-osa) muudetakse vastavalt käesoleva määruse I lisale.
                     
                  
                        7)
                     
                     
                        II lisa (BOP-osa) muudetakse vastavalt käesoleva määruse II lisale.
                     
                  
                        8)
                     
                     
                        Lisatakse III lisa (BFCL-osa), mis on esitatud käesoleva määruse III lisas.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 8. aprillist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. märts 2020
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 212, 22.8.2018, lk 1.
         
            (2)  Komisjoni 3. novembri 2011. aasta määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).
         
            (3)  https://www.easa.europa.eu/easa-and-you/general-aviation/general-aviation-road-map
         
            (4)  Komisjoni 18. märtsi 2019. aasta rakendusmäärus (EL) 2019/430, millega muudetakse määrust (EL) nr 1178/2011 seoses piiratud õiguste järelevalveta kasutamisega enne kergõhusõidukipiloodi loa väljaandmist (ELT L 75, 19.3.2019, lk 66).
         
            (5)  Komisjoni 13. märtsi 2018. aasta määrus (EL) 2018/395, milles sätestatakse üksikasjalikud eeskirjad õhupallilendude suhtes vastavalt Euroopa Parlamendi ja nõukogu määrusele (EÜ) nr 216/2008 (ELT L 71, 14.3.2018, lk 10).
         
            (6)  Üldlennunduse pilootide lihtsam juurdepääs instrumentaallennureeglite (IFR) järgi toimuvatele lendudele ja õhupalli- ning purilennukilubade väljaandmise nõuete muutmine (arvamus nr 01/2019, osad A ja B, 19.2.2019), kättesaadav aadressil: https://www.easa.europa.eu/document-library/opinions
      
      
         
            I LISA
            Määruse (EL) 2018/395 I lisa „Mõisted“ (DEF-osa) muudetakse järgmiselt:
            
                        1)
                     
                     
                        sissejuhatav lause asendatakse järgmisega:
                        „Käesolevas määruses kasutatakse järgmisi mõisteid ja kui mõisted ei ole käesolevas lisas määratletud teisiti, määruse (EL) nr 1178/2011 artiklis 2 ning I lisa (FCL-osa) punktis FCL.010 sätestatud mõisteid:“;
                     
                  
                        2)
                     
                     
                        punktid 1 ja 2 asendatakse järgmistega:
                        
                                    „1.
                                 
                                 
                                    „nõuete täitmise aktsepteeritud meetodid“ (AMC) – ameti vastu võetud mittesiduvad standardid, millega selgitatakse määruse (EL) 2018/1139 ning selle delegeeritud õigusaktide ja rakendusaktide nõuete täitmise vahendeid;
                                 
                              
                                    2.
                                 
                                 
                                    „nõuete täitmise alternatiivsed meetodid (AltMOC)“ – olemasolevate nõuete täitmise aktsepteeritud meetodite (AMC) alternatiivid või uued võimalikud meetodid määruse (EL) 2018/1139 ning selle delegeeritud õigusaktide ja rakendusaktide täitmiseks, mille puhul amet ei ole nõuete täitmise aktsepteeritud meetodeid kehtestanud;“
                                 
                              
                  
                        3)
                     
                     
                        lisatakse punkt 11a:
                        
                                    „11a.
                                 
                                 
                                    „lennuaeg“ – õhupallide puhul ajavahemik korvi maapinnast eemaldumisest õhkutõusu eesmärgil kuni korvi lõpliku peatumiseni pärast lennu lõppemist;“
                                 
                              
                  
                        4)
                     
                     
                        lisatakse punktid 17a ja 17b:
                        
                                    „17a.
                                 
                                 
                                    „õhupalliklass“ – õhupallide liigitus, mille aluseks on õhuspüsimiseks kasutatav tõstemeetod;
                                 
                              
                                    17b.
                                 
                                 
                                    „lennuoskuse tasemekontroll“ – käesoleva määrusega kehtestatud hiljutise lennukogemuse nõuete täitmiseks vajalik oskuste tõendamine, sealhulgas suuline teadmiste kontroll vastavalt vajadusele;“
                                 
                              
                  
                        5)
                     
                     
                        punkt 22 asendatakse järgmisega:
                        
                                    „22.
                                 
                                 
                                    „õhupallikategooria“ – õhupallide liigitus, mille aluseks on pallikesta suurus või maht;“
                                 
                              
                  
                        6)
                     
                     
                        lisatakse punktid 23–26:
                        
                                    „23.
                                 
                                 
                                    „lennueksam“ – loa või pädevusmärke väljaandmiseks või õiguse pikendamiseks vajalik oskuste tõendamine, sealhulgas suuline teadmiste kontroll vastavalt vajadusele;
                                 
                              
                                    24.
                                 
                                 
                                    „atesteerimine“ – oskuste, teadmiste ja hoiakute tõendamine instruktori või kontrollpiloodi loa esmaseks väljaandmiseks, pikendamiseks või taastamiseks;
                                 
                              
                                    25.
                                 
                                 
                                    „soololend“ – lend, mille jooksul piloodiõpilane viibib õhupalli pardal üksi;
                                 
                              
                                    26.
                                 
                                 
                                    „trossiga kinnitatud lend“ – lend trossisüsteemiga, mille abil on õhupall käitamise ajal kindlasse asukohta kinnitatud; ei hõlma trossi, mida võidakse kasutada stardiprotseduuri osana.“
                                 
                              
                  
      
      
         
            II LISA
            Määruse (EL) 2018/395 II lisa „Õhupallilennud“ (BOP-osa) muudetakse järgmiselt:
            
                        1)
                     
                     
                        punkti BOP.BAS.010 alapunkt a asendatakse järgmisega:
                        
                                    „a)
                                 
                                 
                                    Kui seda nõuab pädev asutus, kes kontrollib kooskõlas määruse (EL) nr 965/2012 II lisa (ARO-osa) punkti ARO.GEN.300 alapunkti a alapunktiga 2, kas käitaja täidab jätkuvalt asjakohaseid nõudeid, peab asjaomane käitaja tõendama, et ta täidab määruse (EL) 2018/1139 V lisas sätestatud olulisi nõudeid ja käesoleva määruse nõudeid.“;
                                 
                              
                  
                        2)
                     
                     
                        punkt BOP.BAS.020 asendatakse järgmisega:
                        „BOP.BAS.020 Viivitamata reageerimine ohutusprobleemile
                        
                        Käitaja peab rakendama:
                        
                                    a)
                                 
                                 
                                    pädeva asutuse poolt määruse (EL) nr 965/2012 II lisa (ARO-osa) punkti ARO.GEN.135 alapunkti c kohaselt nõutavaid ohutusmeetmeid ning
                                 
                              
                                    b)
                                 
                                 
                                    lennukõlblikkusdirektiive ja muud ameti poolt määruse (EL) 2018/1139 artikli 77 lõike 1 punkti h kohaselt esitatud kohustuslikku teavet.“;
                                 
                              
                  
                        3)
                     
                     
                        punkt BOP.BAS.025 asendatakse järgmisega:
                        „BOP.BAS.025 Õhusõidukikapteniks määramine
                        
                        Käitaja määrab õhusõidukikapteni, kellel on käesoleva määruse III lisa (BFCL-osa) kohane õhusõidukikapteni kvalifikatsioon.“;
                     
                  
                        4)
                     
                     
                        punkti BOP.BAS.300 punkt c asendatakse järgmisega:
                        
                                    „c)
                                 
                                 
                                    Mõõteriistad ja seadmed, mida käesoleva jaotisega ei ole ette nähtud, ning muu varustus, mida käesoleva lisaga ei ole nõutud, ent mis on lennu ajal õhupallis, peavad vastama järgmisele kahele nõudele:
                                    
                                                1)
                                             
                                             
                                                lennumeeskond ei kasuta nende mõõteriistade või seadmete abil saadud teavet määruse (EL) 2018/1139 II lisas sätestatud oluliste lennukõlblikkusnõuete täitmiseks;
                                             
                                          
                                                2)
                                             
                                             
                                                need mõõteriistad ja seadmed ning nende rikked või häired ei tohi kahjustada õhupalli lennukõlblikkust.“;
                                             
                                          
                              
                  
                        5)
                     
                     
                        punkti BOP.ADD.005 alapunkt a asendatakse järgmisega:
                        
                                    „a)
                                 
                                 
                                    Käitaja vastutab õhupalli käitamise eest vastavalt määruse (EL) 2018/1139 V lisas sätestatud olulistele nõuetele, käesoleva alajao nõuetele ning esitatud deklaratsioonile.“;
                                 
                              
                  
                        6)
                     
                     
                        punkti BOP.ADD.015 alapunkt a asendatakse järgmisega:
                        
                                    „a)
                                 
                                 
                                    Selle kontrollimiseks, kas määruse (EL) 2018/1139 V lisas sätestatud olulised nõuded ja käesoleva määruse kohased nõuded on täidetud, tagab käitaja igal ajal juurdepääsu kõikidele rajatistele, õhupallidele, dokumentidele, salvestistele, andmetele, protseduuridele või mis tahes muudele käesoleva määruse kohaldamisalaga (sealhulgas allhangetega) seotud materjalidele kõikidele sellistele isikutele, keda pädev asutus on selleks volitanud.“;
                                 
                              
                  
                        7)
                     
                     
                        punkt BOP.ADD.035 asendatakse järgmisega:
                        „BOP.ADD.035 Allhanketegevus
                        
                        Kui käitaja kasutab käesoleva määruse kohaldamisalasse kuuluva mis tahes toimingu jaoks allhanget, peab ta tagama, et allhankijast organisatsioon tegutseb kooskõlas määruse (EL) 2018/1139 V lisas sätestatud oluliste nõuetega ja käesoleva määruse nõuetega. Lisaks peab käitaja tagama juurdepääsu allhankijast organisatsioonile, et pädev asutus saaks kontrollida, kas asjaomane käitaja järgib jätkuvalt eespool osutatud nõudeid.“;
                     
                  
                        8)
                     
                     
                        punkti BOP.ADD.040 alapunkt a asendatakse järgmisega:
                        
                                    „a)
                                 
                                 
                                    Käitaja määrab vastutava juhi, kelle ülesanne on tagada, et kõikide käesoleva määruse kohaldamisalasse kuuluvate toimingute rahastamine ja teostamine toimuks kooskõlas määruse (EL) 2018/1139 V lisas sätestatud oluliste nõuetega ja käesoleva määruse nõuetega. Vastutav juht vastutab tõhusa juhtimissüsteemi kehtestamise ja haldamise eest.“;
                                 
                              
                  
                        9)
                     
                     
                        punkt BOP.ADD.045 asendatakse järgmisega:
                        „BOP.ADD.045 Nõuded rajatistele
                        
                        Käitajal on piisavad rajatised selle tagamiseks, et kõiki nõutavaid ülesandeid ja toiminguid oleks võimalik teostada ja juhtida kooskõlas määruse (EL) 2018/1139 V lisas sätestatud oluliste nõuetega ja käesoleva määruse nõuetega.“;
                     
                  
                        10)
                     
                     
                        punkti BOP.ADD.100 alapunkt a asendatakse järgmisega:
                        
                                    „a)
                                 
                                 
                                    Käitaja peab artikli 3 lõike 2 teises lõigus osutatud deklaratsioonis kinnitama, et ta täidab praegu ja ka edaspidi määruse (EL) 2018/1139 V lisas sätestatud olulisi nõudeid ja käesoleva määruse nõudeid.“;
                                 
                              
                  
                        11)
                     
                     
                        punkti BOP.ADD.105 alapunkt a asendatakse järgmisega:
                        
                                    „a)
                                 
                                 
                                    Käitaja teatab pädevale asutusele viivitamata kõigist muudatustest, mis mõjutavad tema vastavust määruse (EL) 2018/1139 V lisas sätestatud olulistele nõuetele ja käesoleva määruse nõuetele, mille kohta ta on pädevale asutusele esitanud deklaratsiooni, ning kõikidest muudatustest punkti BOP.ADD.100 alapunktis b osutatud teabes ja punkti BOP.ADD.100 alapunktis c osutatud nõuete täitmise alternatiivsete meetodite loendis, mis sisalduvad deklaratsioonis või on sellele lisatud.“;
                                 
                              
                  
                        12)
                     
                     
                        punkti BOP.ADD.115 alapunkt c asendatakse järgmisega:
                        
                                    „c)
                                 
                                 
                                    Kui kolmandas riigis registreeritud õhupalli suhtes kohaldatakse kuivrendilepingut, peab sellise õhupalli käitaja tagama, et asjaomane õhupall vastaks määruse (EL) 2018/1139 II ja V lisa kohastele jätkuva lennukõlblikkusega seotud olulistele nõuetele ja käesoleva määruse nõuetele.“;
                                 
                              
                  
                        13)
                     
                     
                        punkti BOP.ADD.300 alapunkt c asendatakse järgmisega:
                        
                                    „c)
                                 
                                 
                                    Kõikidel lennumeeskonna liikmetel peavad olema käesoleva määruse III lisa kohaselt välja antud või tunnustatud load ja pädevusmärked ning nad peavad sobima neile määratud ülesannete täitmiseks.“;
                                 
                              
                  
                        14)
                     
                     
                        punkti BOP.ADD.300 alapunkt e asendatakse järgmisega:
                        
                                    „e)
                                 
                                 
                                    Vabakutselisena või osalise tööajaga töötavate lennumeeskonna liikmete teenuste kasutamisel peab käitaja kontrollima kõikide järgmiste nõuete täitmist:
                                    
                                                1)
                                             
                                             
                                                käesoleva alajao nõuded;
                                             
                                          
                                                2)
                                             
                                             
                                                käesoleva määruse III lisas sätestatud nõuded, sealhulgas hiljutisi kogemusi käsitlevad nõuded;
                                             
                                          
                                                3)
                                             
                                             
                                                lennu- ja tööaja suhtes kohaldatavad piirangud ja puhkeaja nõuded, mis on kooskõlas selle liikmesriigi õigusaktidega, kus asub käitaja peamine tegevuskoht, võttes arvesse kõiki asjaomase lennumeeskonna liikme poolt teis(t)ele käitaja(te)le osutatud teenuseid.“;
                                             
                                          
                              
                  
                        15)
                     
                     
                        punkti BOP.ADD.305 alapunkt b asendatakse järgmisega:
                        
                                    „b)
                                 
                                 
                                    Käitaja määrab õhusõidukikapteniks üksnes sellise piloodi, kellel on:
                                    
                                                1)
                                             
                                             
                                                käesoleva määruse III lisa kohane õhusõidukikapteni kvalifikatsioon;
                                             
                                          
                                                2)
                                             
                                             
                                                lennutegevuskäsiraamatus sätestatud miinimumkogemus ning
                                             
                                          
                                                3)
                                             
                                             
                                                piisavad teadmised lennu toimumise piirkonna kohta.“;
                                             
                                          
                              
                  
                        16)
                     
                     
                        punkt BOP.ADD.310 asendatakse järgmisega:
                        „BOP.ADD.310 Koolitused ja teadmiste kontroll
                        
                        Lennumeeskonna liikmete koolitused ja nende teadmiste kontroll toimub kooskõlas punkti BOP.ADD.315 nõuetega järgmiselt:
                        
                                    a)
                                 
                                 
                                    vastavalt käitaja lennutegevuskäsiraamatus ette nähtud koolitusprogrammidele ja -kavadele;
                                 
                              
                                    b)
                                 
                                 
                                    kõnealuseid koolitusi ja teadmiste kontrolle teevad nõuetekohaselt kvalifitseeritud isikud ning lennuõpet ja sellega seotud kontrolle teevad isikud, kellel on käesoleva määruse III lisa kohane kvalifikatsioon.“;
                                 
                              
                  
                        17)
                     
                     
                        liide asendatakse järgmisega:
                        
                           
                              „Liide
                              
                              
                                          
                                             DEKLARATSIOON
                                          
                                          vastavalt komisjoni määrusele (EL) 2018/395
                                       
                                    
                                          
                                             Käitaja
                                          
                                          Nimi:
                                          Käitaja peamine tegevuskoht:
                                          Vastutava juhi nimi ja kontaktandmed:
                                       
                                    
                                          
                                             Õhupalli käitamine
                                          
                                       
                                    
                                          Äriliste lendude käitamise alguskuupäev ja vajaduse korral kuupäev, kui jõustuvad praegu teostatavate äriliste lendudega seotud muudatused.
                                       
                                    
                                          Teave kasutatava(te) õhupalli(de), ärilise lennu/äriliste lendude ja jätkuva lennukõlblikkuse korraldamise kohta: (1)
                                          
                                       
                                    
                                          
                                             Õhupalli tüüp
                                          
                                       
                                       
                                          
                                             Õhupalli registreerimistunnus
                                          
                                       
                                       
                                          
                                             Põhibaas
                                          
                                       
                                       
                                          
                                             Käitamise liik/liigid
                                              (2)
                                          
                                       
                                       
                                          
                                             Jätkuvat lennukõlblikkust korraldav organisatsioon
                                              (3)
                                          
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Nõuete täitmise alternatiivsete meetodite loend koos viidetega asjaomastele nõuete täitmise aktsepteeritud meetoditele (käesoleva deklaratsiooni lisa), kui selline loend on olemas:
                                       
                                    
                                          
                                             Kinnitused
                                          
                                       
                                    
                                          ☐ Käitaja täidab praegu ja ka edaspidi määruse (EL) 2018/1139 V lisas sätestatud olulisi nõudeid ja määruse (EL) 2018/395 kohaseid nõudeid.
                                          Eelkõige järgib käitaja äriliste lendude puhul järgmisi määruse (EL) 2018/395 II lisa ADD-alajaos sätestatud nõudeid.
                                       
                                    
                                          ☐ Juhtimissüsteemi dokumentatsioon, sealhulgas lennutegevuskäsiraamat vastab ADD-alajao nõuetele ja kõik lennud toimuvad kooskõlas lennutegevuskäsiraamatu sätetega vastavalt ADD-alajao punkti BOP.ADD.005 alapunktile b.
                                       
                                    
                                          ☐ Kõikidele käitatavatele õhupallidele on välja antud määruse (EL) nr 748/2012 kohane lennukõlblikkuse sertifikaat; kolmandas riigis registreeritud õhupallid vastavad asjakohastele konkreetsetele lennukõlblikkusnõuetele ja nende suhtes kohaldatakse märgrendilepingut või kuivrendilepingut vastavalt ADD-alajao punkti BOP.ADD.110 nõuetele ning punkti BOP.ADD.115 alapunktide b ja c nõuetele.
                                       
                                    
                                          ☐ Kõikidel lennumeeskonna liikmetel on komisjoni määruse (EL) 2018/395 III lisa kohaselt välja antud või tunnustatud load ja pädevusmärked vastavalt ADD-alajao punkti BOP.ADD.300 alapunkti c nõuetele.
                                       
                                    
                                          ☐ Käitaja teatab pädevale asutusele kõikidest muudatustest, mis mõjutavad tema vastavust määruse (EL) 2018/1139 V lisas sätestatud olulistele nõuetele ja määruse (EL) 2018/395 nõuetele, mille kohta ta on pädevale asutusele esitanud deklaratsiooni, ning kõikidest muudatustest nõuete täitmise alternatiivsete meetodite loendis, mis sisalduvad deklaratsioonis ja on sellele lisatud vastavalt ADD-alajao punkti BOP.ADD.105 alapunkti a nõuetele.
                                       
                                    
                                          ☐ Käitaja kinnitab, et käesolevas deklaratsioonis ja selle lisades sisalduv teave on täielik ja tõene.
                                       
                                    
                                          Kuupäev, vastutava juhi nimi ja allkiri
                                       
                                    
                        “
                  
               (1)  Palun täitke tabel. Kui teabe esitamiseks ei ole piisavalt ruumi, esitage see eraldi lisas. Palun märkida lisale kuupäev ja kinnitada see allkirjaga.
            
               (2)  „Käitamise liik/liigid“ tähendab õhupalliga teostatava ärilise lennu liiki.
            
               (3)  Teave jätkuvat lennukõlblikkust korraldava organisatsiooni kohta peab sisaldama organisatsiooni nime, aadressi ja sertifikaadi viitenumbrit.
         
      
      
         
            III LISA
            
               
                  
                     „III LISA
                     ÕHUPALLIMEESKONNA LIIKMETELE LUBADE VÄLJAANDMISE NÕUDED
                     [BFCL-osa]
                     
                        GEN-ALAJAGU
                     
                     
                        
                           ÜLDNÕUDED
                        
                     
                     
                        BFCL.001 Kohaldamisala
                     
                     Käesoleva lisaga nähakse ette õhupallipiloodi lubade (BPL) ning sellega seotud õiguste, pädevusmärgete ja tunnistuste väljaandmise nõuded ning nende kehtivuse ja kasutamise tingimused.
                     
                        BFCL.005 Pädev asutus
                     
                     Käesoleva lisa tähenduses on pädev asutus selline asutus, mille nimetab liikmesriik ja mille käest taotletakse BPLi või sellega seotud õigusi, pädevusmärkeid ja tunnistusi.
                     
                        BFCL.010 Õhupalliklassid ja -kategooriad
                     
                     Käesolevas lisas on õhupallid liigitatud järgmistesse klassidesse ja kategooriatesse:
                     
                                 a)
                              
                              
                                 kuumaõhu-õhupallide klass:
                                 
                                             1)
                                          
                                          
                                             A-kategooria: kesta maht kuni 3 400 m3 (120 069 kuupjalga);
                                          
                                       
                                             2)
                                          
                                          
                                             B-kategooria: kesta maht 3 401 m3 (120 070 kuupjalga) – 6 000 m3 (211 888 kuupjalga);
                                          
                                       
                                             3)
                                          
                                          
                                             C-kategooria: kesta maht 6 001 m3 (211 889 kuupjalga) – 10 500 m3 (370 804 kuupjalga);
                                          
                                       
                                             4)
                                          
                                          
                                             D-kategooria: kesta maht üle 10 500 m3 (370 804 kuupjalga);
                                          
                                       
                           
                                 b)
                              
                              
                                 gaasiõhupallide klass;
                              
                           
                                 c)
                              
                              
                                 segaõhupallide klass;
                              
                           
                                 d)
                              
                              
                                 kuumaõhu-õhulaevade klass.
                              
                           
                        BFCL.015 BPLi ning sellega seotud õiguste, pädevusmärgete ja tunnistuste taotlemine, väljaandmine, pikendamine ning taastamine
                     
                     
                                 a)
                              
                              
                                 Pädevale asutusele esitatakse tema poolt määratud vormis ja viisil järgmised taotlused:
                                 
                                             1)
                                          
                                          
                                             BPLi ja sellega seotud pädevusmärgete väljaandmiseks;
                                          
                                       
                                             2)
                                          
                                          
                                             BPLiga seotud õiguste pikendamiseks;
                                          
                                       
                                             3)
                                          
                                          
                                             õhupallide lennuinstruktori („FI(B)“) tunnistuse väljaandmiseks;
                                          
                                       
                                             4)
                                          
                                          
                                             õhupallide kontrollpiloodi („FE(B)“) tunnistuse väljaandmiseks, pikendamiseks ja taastamiseks ning
                                          
                                       
                                             5)
                                          
                                          
                                             BPLi ja sellega seotud õiguste, pädevusmärgete ja tunnistuste muutmiseks.
                                          
                                       
                           
                                 b)
                              
                              
                                 Alapunktis a osutatud taotlusele tuleb lisada tõendid selle kohta, et taotleja vastab käesolevas lisas ja määruse (EL) nr 1178/2011 IV lisas (MED-osa) sätestatud asjaomastele nõuetele.
                              
                           
                                 c)
                              
                              
                                 Loa, pädevusmärke või tunnistusega antavate õiguste piiramise või laiendamise kohta teeb pädev asutus loale või tunnistusele vastava märke.
                              
                           
                                 d)
                              
                              
                                 Isikul võib olla ainult üks käesoleva lisa kohaselt väljaantud BPL.
                              
                           
                                 e)
                              
                              
                                 Loaomanik peab esitama alapunktis a osutatud taotlused selle liikmesriigi määratud pädevale asutusele, kus talle on välja antud kas käesoleva lisa (BFCL-osa) või määruse (EL) nr 1178/2011 I lisa (FCL-osa) või rakendusmääruse (EL) 2018/1976 III lisa (SFCL-osa) kohane luba.
                              
                           
                                 f)
                              
                              
                                 BPLi omanik võib taotleda pädeva asutuse vahetamist teise liikmesriigi määratud pädeva asutuse vastu, kuid sellisel juhul muutub uus pädev asutus pädevaks asutuseks taotleja kõigi lubade puhul.
                              
                           
                                 g)
                              
                              
                                 Taotleja peab BPLi ning sellega seotud õiguste, pädevusmärgete ja tunnistuste väljaandmist taotlema hiljemalt kuue kuu jooksul pärast lennueksami või atesteerimise edukat läbimist.
                              
                           
                        BFCL.030 Praktiline lennueksam
                     
                     Lennueksami taotlejal peab olema tema koolituse eest vastutava sertifitseeritud koolitusorganisatsiooni või deklaratsiooni esitanud koolitusorganisatsiooni poolt pärast koolituse lõpetamist antud soovitus, välja arvatud punktis BFCL.215 osutatud ärilise lennutegevuse pädevusmärke saamiseks nõutava praktilise lennueksami puhul. Sertifitseeritud koolitusorganisatsioon või deklaratsiooni esitanud koolitusorganisatsioon teeb koolitusdokumendid kättesaadavaks kontrollpiloodile.
                     
                        BFCL.035 Lennuaja arvestamine
                     
                     BPLi ning sellega seotud õiguse, pädevusmärke või tunnistuse taotleja puhul arvestatakse loa, õiguse, pädevusmärke või tunnistuse omandamiseks nõutava lennuajana täismahus nii soololennuaega, instruktoriga lennuõppeaega kui ka lennuaega õhupallikaptenina.
                     
                        BFCL.045 Dokumentide kaasaskandmise ja esitamise kohustus
                     
                     
                                 a)
                              
                              
                                 BPList tulenevate õiguste kasutamisel kannab loaomanik kaasas kõiki järgmisi dokumente:
                                 
                                             1)
                                          
                                          
                                             kehtiv BPL;
                                          
                                       
                                             2)
                                          
                                          
                                             kehtiv tervisetõend;
                                          
                                       
                                             3)
                                          
                                          
                                             isikut tõendav fotoga dokument;
                                          
                                       
                                             4)
                                          
                                          
                                             logiraamatu andmed, millest piisab käesoleva lisa nõuete täitmise tõendamiseks.
                                          
                                       
                           
                                 b)
                              
                              
                                 Piloodiõpilasel peavad kõikidel soololendudel kaasas olema järgmised dokumendid:
                                 
                                             1)
                                          
                                          
                                             alapunkti a alapunktides 2 ja 3 osutatud dokumendid ning
                                          
                                       
                                             2)
                                          
                                          
                                             tõend punkti BFCL.125 alapunktis a sätestatud loa olemasolu kohta.
                                          
                                       
                           
                                 c)
                              
                              
                                 BPLi omanik või piloodiõpilane peab viivitamata esitama kontrollimiseks alapunktis a või b osutatud dokumendid, kui pädeva asutuse volitatud esindaja seda nõuab.
                              
                           
                        BFCL.050 Lennuaja registreerimine
                     
                     BPLi omanik või piloodiõpilane registreerib pädeva asutuse määratud vormis ja viisil kõikide oma lendude üksikasjalikud andmed.
                     
                        BFCL.065 70-aastaste ja vanemate BPLi omanike õiguste piiramine ärilistel reisijateveo-õhupallilendudel
                     
                     Ärilistel reisijateveo-õhupallilendudel kasutatava õhupalli piloodina ei tohi tegutseda 70-aastane või vanem BPLi omanik.
                     
                        BFCL.070 Lubade, pädevusmärgete ja tunnistuste piiramine, peatamine ja tühistamine
                     
                     
                                 a)
                              
                              
                                 Pädev asutus võib käesoleva lisa kohaselt välja antud BPLi ning sellega seotud õiguste, pädevusmärgete ja tunnistuste kehtivust piirata või selle peatada või tühistada vastavalt määruse (EL) nr 1178/2011 VI lisas (ARA-osa) ette nähtud tingimustele ja menetlustele, kui BPLi omanik ei täida määruse (EL) 2018/1139 IV lisas sätestatud olulisi nõudeid või käesoleva lisa või käesoleva määruse II lisa (BOP-osa) või määruse (EL) nr 1178/2011 IV lisa (MED-osa) nõudeid.
                              
                           
                                 b)
                              
                              
                                 Loa, õiguse, pädevusmärke või tunnistuse kehtivuse piiramise, peatamise või tühistamise korral peab BPLi omanik loa või tunnistuse viivitamata tagastama pädevale asutusele.
                              
                           
                        BPL-ALAJAGU
                     
                     
                        
                           ÕHUPALLIPILOODI LUBA (BPL)
                        
                     
                     
                        BFCL.115 BPL – õigused ja tingimused
                     
                     
                                 a)
                              
                              
                                 BPLi omanikul on õigus kaptenina juhtida õhupalle:
                                 
                                             1)
                                          
                                          
                                             tasuta mitteärilistel lendudel;
                                          
                                       
                                             2)
                                          
                                          
                                             ärilistel lendudel, kui tal on käesoleva lisa ADD-alajao punkti BFCL.215 kohane ärilise lennutegevuse pädevusmärge.
                                          
                                       
                           
                                 b)
                              
                              
                                 Erandina alapunkti a alapunktist 1 võib instruktori või kontrollpiloodi õigusi omav BPLi omanik saada tasu järgmistel juhtudel:
                                 
                                             1)
                                          
                                          
                                             BPLi taotlejate lennuõpetajana;
                                          
                                       
                                             2)
                                          
                                          
                                             BPLi taotlejate lennueksamite ja lennuoskuse tasemekontrolli läbiviijana;
                                          
                                       
                                             3)
                                          
                                          
                                             BPLile lisatavate õiguste, pädevusmärgete ja tunnistustega seotud koolitus-, testimis- ja kontrollitegevuse eest.
                                          
                                       
                           
                                 c)
                              
                              
                                 BPLi omanik võib BPLi õigusi kasutada ainult juhul, kui ta täidab kohaldatavaid hiljutise lennukogemuse nõudeid ja kui tal on kasutatavatele õigustele vastav kehtiv tervisetõend.
                              
                           
                        BFCL.120 BPL – vanuse alammäär
                     
                     BPLi taotleja peab olema vähemalt 16-aastane.
                     
                        BFCL.125 BPL – piloodiõpilane
                     
                     
                                 a)
                              
                              
                                 Piloodiõpilane tohib soololende teha üksnes õhupallide lennuinstruktori (FI(B)) loal ja järelevalve all.
                              
                           
                                 b)
                              
                              
                                 Soololennu tegemiseks peab piloodiõpilane olema vähemalt 14-aastane.
                              
                           
                        BFCL.130 BPL – koolituskursus ja kogemusnõuded
                     
                     BPLi taotlejad peavad läbima koolituskursuse sertifitseeritud koolitusorganisatsioonis või deklaratsiooni esitanud koolitusorganisatsioonis. Kursus peab vastama taotletavatele õigustele ja hõlmama järgmist:
                     
                                 a)
                              
                              
                                 punkti BFCL.135 alapunktis a osutatud teoreetilised teadmised;
                              
                           
                                 b)
                              
                              
                                 vähemalt 16 tundi lennuõpet kas vastava klassi A-kategooria kuumaõhu-õhupallidel või gaasiõhupallidel, sealhulgas vähemalt:
                                 
                                             1)
                                          
                                          
                                             12 tundi instruktoriga lennuõpet;
                                          
                                       
                                             2)
                                          
                                          
                                             kümme täitmist ning 20 starti ja maandumist ning
                                          
                                       
                                             3)
                                          
                                          
                                             üks vähemalt 30-minutiline soololend instruktori järelevalve all.
                                          
                                       
                           
                        BFCL.135 BPL – teooriaeksam
                     
                     
                                 a)
                              
                              
                                 Teoreetilised teadmised
                                 BPLi taotlejad peavad tõendama taotletavatele õigustele vastavat teoreetiliste teadmiste taset, läbides selleks eksamid järgmistes valdkondades:
                                 
                                             1)
                                          
                                          
                                             üldteemad:
                                             
                                                         i)
                                                      
                                                      
                                                         lennundusõigus;
                                                      
                                                   
                                                         ii)
                                                      
                                                      
                                                         inimvõimed;
                                                      
                                                   
                                                         iii)
                                                      
                                                      
                                                         meteoroloogia;
                                                      
                                                   
                                                         iv)
                                                      
                                                      
                                                         side ning
                                                      
                                                   
                                       
                                             2)
                                          
                                          
                                             õhupallidega seotud konkreetsed teemad:
                                             
                                                         i)
                                                      
                                                      
                                                         aerodünaamika alused;
                                                      
                                                   
                                                         ii)
                                                      
                                                      
                                                         käitamismenetlused;
                                                      
                                                   
                                                         iii)
                                                      
                                                      
                                                         lennu suutlikkusnäitajad ja planeerimine;
                                                      
                                                   
                                                         iv)
                                                      
                                                      
                                                         õhupalle käsitlevad üldteadmised õhusõidukitest ning
                                                      
                                                   
                                                         v)
                                                      
                                                      
                                                         navigatsioon.
                                                      
                                                   
                                       
                           
                                 b)
                              
                              
                                 Taotleja kohustused
                                 
                                             1)
                                          
                                          
                                             Taotleja sooritab kõik BPLi teooriaeksamid ühe ja sama liikmesriigi pädeva asutuse vastutusalas.
                                          
                                       
                                             2)
                                          
                                          
                                             Taotleja sooritab teooriaeksami pärast seda, kui koolituse eest vastutav sertifitseeritud koolitusorganisatsioon või deklaratsiooni esitanud koolitusorganisatsioon on andnud talle soovituse pärast teoreetilise õppe kursusel nõutavate elementide rahuldaval tasemel omandamist.
                                          
                                       
                                             3)
                                          
                                          
                                             Sertifitseeritud koolitusorganisatsiooni või deklaratsiooni esitanud koolitusorganisatsiooni soovitus kehtib 12 kuud. Kui taotleja ei ole selle tähtaja jooksul sooritanud vähemalt üht teooriaeksamit, määrab sertifitseeritud koolitusorganisatsioon või deklaratsiooni esitanud koolitusorganisatsioon talle vajaduse korral lisakoolituse, lähtudes taotleja vajadustest.
                                          
                                       
                           
                                 c)
                              
                              
                                 Eduka soorituse standardid
                                 
                                             1)
                                          
                                          
                                             Teooriaeksam loetakse sooritatuks, kui taotleja on konkreetses eksamidokumendis kogunud vähemalt 75 % kõigist võimalikest punktidest. Karistuspunktide kohaldamine on keelatud.
                                          
                                       
                                             2)
                                          
                                          
                                             Kui käesolevas lisas ei ole sätestatud teisiti, loetakse taotleja BPLi saamiseks nõutava teooriaeksami edukalt sooritanuks juhul, kui ta on kõik nõutavad teooriaeksamidokumendid edukalt täitnud 18 kuu jooksul alates taotleja esimesel eksamil osalemise kalendrikuu lõpust.
                                          
                                       
                                             3)
                                          
                                          
                                             Kui taotleja ei ole suutnud üht teooriaeksamidokumenti neljal katsel edukalt täita või ei ta ole kõiki eksamidokumente edukalt täitnud alapunktis 2 nimetatud tähtaja jooksul, peab ta kõik teooriaeksamidokumendid uuesti täitma.
                                          
                                       
                                             4)
                                          
                                          
                                             Enne teooriaeksami uuesti sooritamist peab taotleja läbima sertifitseeritud koolitusorganisatsioonis või deklaratsiooni esitanud koolitusorganisatsioonis lisakoolituse. Koolituse mahu ja ulatuse määrab kindlaks sertifitseeritud koolitusorganisatsioon või deklaratsiooni esitanud koolitusorganisatsioon, lähtudes taotleja vajadustest.
                                          
                                       
                           
                                 d)
                              
                              
                                 Kehtivusaeg
                                 Teooriaeksami tulemused kehtivad 24 kuud alates päevast, mil taotleja läbis edukalt teooriaeksami vastavalt alapunkti c alapunktile 2.
                              
                           
                        BFCL.140 BPL – teoreetiliste teadmiste arvestamine
                     
                     Punkti BFCL.135 alapunkti a alapunktis 1 osutatud üldteemade teoreetiliste teadmiste nõuded loetakse BPLi väljaandmise taotlejate puhul täidetuks, kui nad:
                     
                                 a)
                              
                              
                                 omavad määruse (EL) nr 1178/2011 I lisa (FCL-osa) või rakendusmääruse (EL) 2018/1976 III lisa (SFCL-osa) kohast luba või
                              
                           
                                 b)
                              
                              
                                 on läbinud alapunkti a kohase loa teooriaeksamid, tingimusel et seda on tehtud punkti BFCL.135 alapunktis d osutatud kehtivusajal.
                              
                           
                        BFCL.145 BPL – praktiline lennueksam
                     
                     
                                 a)
                              
                              
                                 BPLi taotleja peab sooritama lennueksami, et tõendada oskust sooritada õhupallikaptenina protseduure ja manöövreid taotletavatele õigustele vastava kompetentsusega.
                              
                           
                                 b)
                              
                              
                                 Taotlejad peavad praktilise lennueksami läbima samas õhupalliklassis, milles nad on läbinud punkti BFCL.130 kohase koolituskursuse, ning kuumaõhu-õhupallide puhul vastava klassi A-kategooria õhupallil.
                              
                           
                                 c)
                              
                              
                                 BPLi väljaandmiseks nõutava praktilise lennueksami tegemiseks peavad taotlejad esmalt sooritama nõutava teooriaeksami.
                              
                           
                                 d)
                              
                              
                                 Eduka soorituse standardid
                                 
                                             1)
                                          
                                          
                                             Lennueksam jagatakse eri osadeks, mis esindavad õhupallilennu kõiki etappe.
                                          
                                       
                                             2)
                                          
                                          
                                             Osa mis tahes punkti ebarahuldava soorituse korral loetakse kogu osa ebarahuldavalt sooritatuks. Kui taotleja sooritab ebarahuldavalt üksnes ühe osa, tuleb uuesti sooritada ainult ebarahuldavalt sooritatud osa. Kui ebaõnnestub enam kui ühe osa sooritus, peab taotleja kogu eksami uuesti sooritama.
                                          
                                       
                                             3)
                                          
                                          
                                             Kui taotleja peab eksami alapunkti 2 kohaselt uuesti sooritama ja sooritab mis tahes osa, sealhulgas eelmisel eksamil edukalt sooritatud osa ebarahuldavalt, peab taotleja uuesti sooritama kogu lennueksami.
                                          
                                       
                           
                                 e)
                              
                              
                                 Kui taotlejal ei õnnestu eksami kõiki osi edukalt sooritada kahe katsega, peab ta jätkama praktilist õpet.
                              
                           
                        BFCL.150 BPL – õiguste laiendamine muule õhupalliklassile või -kategooriale
                     
                     
                                 a)
                              
                              
                                 BPLi õigused kehtivad ainult punktis BFCL.145 osutatud praktilisel lennueksamil kasutatud õhupalliklassi ja kuumaõhu-õhupallide puhul vastava klassi A-kategooria õhupallide kohta.
                              
                           
                                 b)
                              
                              
                                 Kuumaõhu-õhupallide puhul laiendatakse BPLi õigusi taotluse alusel õhupalliklassi muule kategooriale, kui piloot on sooritanud vähemalt:
                                 
                                             1)
                                          
                                          
                                             kaks FI(B)ga lendu vastava kategooria õhupallil;
                                          
                                       
                                             2)
                                          
                                          
                                             kogunud õhupallikaptenina lennutunde järgmiselt:
                                             
                                                         i)
                                                      
                                                      
                                                         B-kategooria õhupallide loa taotlemisel vähemalt 100 tundi;
                                                      
                                                   
                                                         ii)
                                                      
                                                      
                                                         C-kategooria õhupallide loa taotlemisel vähemalt 200 tundi;
                                                      
                                                   
                                                         iii)
                                                      
                                                      
                                                         D-kategooria õhupallide loa taotlemisel vähemalt 300 tundi.
                                                      
                                                   
                                       
                           
                                 c)
                              
                              
                                 Välja arvatud segaõhupallide klassi puhul, laiendatakse BPLi õigusi taotluse korral muule õhupalliklassile või kuumaõhu-õhupalliklassi õiguste taotlemisel kuumaõhu-õhupalliklassi A-kategooriale, kui piloot on vastavas õhupalliklassis ja -kategoorias:
                                 
                                             1)
                                          
                                          
                                             läbinud sertifitseeritud koolitusorganisatsioonis või deklaratsiooni esitanud koolitusorganisatsioonis koolituskursuse, mis sisaldab vähemalt järgmist:
                                             
                                                         i)
                                                      
                                                      
                                                         viis instruktoriga õppelendu või
                                                      
                                                   
                                                         ii)
                                                      
                                                      
                                                         kuumaõhu-õhupallidelt kuumaõhu-õhulaevadele laiendamisel viis instruktoriga lennuõppetundi ning
                                                      
                                                   
                                       
                                             2)
                                          
                                          
                                             läbinud lennueksami, mille käigus piloot on FE(B)-le tõendanud ka muu klassiga seotud piisavate teoreetiliste teadmiste olemasolu järgmistes valdkondades:
                                             
                                                         i)
                                                      
                                                      
                                                         aerodünaamika alused;
                                                      
                                                   
                                                         ii)
                                                      
                                                      
                                                         käitamismenetlused;
                                                      
                                                   
                                                         iii)
                                                      
                                                      
                                                         lennu suutlikkusnäitajad ja planeerimine;
                                                      
                                                   
                                                         iv)
                                                      
                                                      
                                                         üldteadmised õhusõidukitest õhupalliklassis, millele õiguste laiendamist taotletakse.
                                                      
                                                   
                                       
                           
                                 d)
                              
                              
                                 Alapunkti b alapunktis 1 ja alapunkti c alapunktis 1 osutatud koolituse läbimise kohta tehakse piloodi päevikusse märge, mille allkirjastab:
                                 
                                             1)
                                          
                                          
                                             alapunkti b alapunkti 1 puhul lennuinstruktoriga lendude eest vastutav instruktor ning
                                          
                                       
                                             2)
                                          
                                          
                                             alapunkti c alapunkti 1 puhul koolituse eest vastutava sertifitseeritud koolitusorganisatsiooni või deklaratsiooni esitanud koolitusorganisatsiooni koolitusjuht.
                                          
                                       
                           
                                 e)
                              
                              
                                 BPLi omanik võib oma segaõhupallide klassi õigusi kasutada vaid juhul, kui tal on nii kuumaõhu-õhupallide kui ka gaasiõhupallide klassi õigused.
                              
                           
                        BFCL.160 BPL – hiljutise lennukogemuse nõuded
                     
                     
                                 a)
                              
                              
                                 BPLi omanik võib oma loa õigusi kasutada vaid juhul, kui ta on vastavas õhupalliklassis läbinud:
                                 
                                             1)
                                          
                                          
                                             kas:
                                             
                                                         i)
                                                      
                                                      
                                                         kavandatud lennule eelnenud viimase 24 kuu jooksul vähemalt kuus lennutundi kaptenina, sealhulgas kümme starti ja maandumist kaptenina või koos instruktoriga või soololennul FI(B) järelevalve all ning
                                                      
                                                   
                                                         ii)
                                                      
                                                      
                                                         kavandatud lennule eelnenud viimase 48 kuu jooksul vähemalt ühe õppelennu FI(B)ga või
                                                      
                                                   
                                       
                                             2)
                                          
                                          
                                             kavandatud lennule eelnenud viimase 24 kuu jooksul alapunkti c kohase lennuoskuse tasemekontrolli.
                                          
                                       
                           
                                 b)
                              
                              
                                 Lisaks alapunkti a nõuete täitmisele peab piloot, kelle kvalifikatsioon võimaldab lennata mitmes õhupalliklassis, selleks et kasutada oma õigusi muu(de)s õhupalliklassi(de)s, olema lennanud igas täiendavas õhupalliklassis viimase 24 kuu jooksul vähemalt kolm lennutundi kaptenina või koos instruktoriga või soololennul FI(B) järelevalve all.
                              
                           
                                 c)
                              
                              
                                 BPLi omanik, kes ei vasta enne oma õiguste kasutamise jätkamist alapunkti a alapunkti 1 ja vajaduse korral alapunkti b nõuetele, peab asjaomast klassi esindaval õhupallil läbima lennuoskuse tasemekontrolli FE(B)ga.
                              
                           
                                 d)
                              
                              
                                 Pärast alapunkti a, b või c nõuete täitmist võib kuumaõhu-õhupalli piloteerimise õigusega BPLi omanik kasutada oma õigusi ainult kuumaõhu-õhupallidel, mis kuuluvad:
                                 
                                             i)
                                          
                                          
                                             samasse kuumaõhu-õhupallikategooriasse, milles läbiti kas alapunkti a alapunkti 1 alapunktis ii osutatud õppelend või alapunktis c osutatud lennuoskuse tasemekontroll, või väiksema pallikesta suurusega kategooriasse või
                                          
                                       
                                             ii)
                                          
                                          
                                             kuumaõhu-õhupallide A-kategooriasse, kui piloot on alapunkti b kohaselt läbinud alapunkti a alapunktis 2 osutatud õppelennu muul kui kuumaõhu-õhupallide klassi kuuluval õhupallil.
                                          
                                       
                           
                                 e)
                              
                              
                                 Alapunkti a alapunkti 1 ja alapunkti b kohaste instruktoriga lendude, järelevalve all tehtud lendude ja õppelendude ning alapunktis c osutatud lennuoskuse tasemekontrolli läbimine kantakse piloodi logiraamatusse ning selle allkirjastab alapunkti a alapunktis 1 ja alapunktis b osutatud juhul vastutav FI(B) ning alapunktis c osutatud juhul vastutav FE(B).
                              
                           
                                 f)
                              
                              
                                 BPLi omaniku puhul, kellel on ka käesoleva lisa ADD-alajao punkti BFCL.215 kohane ärilise lennutegevuse õigus, loetakse täidetuks järgmised nõuded:
                                 
                                             1)
                                          
                                          
                                             alapunkt a ja vajaduse korral alapunkt b, kui ta on viimase 24 kuu jooksul asjakohas(t)es õhupalliklassi(de)s läbinud punkti BFCL.215 alapunkti d alapunkti 2 alapunkti i kohase lennuoskuse tasemekontrolli või
                                          
                                       
                                             2)
                                          
                                          
                                             alapunkti a alapunkti 1 alapunkt ii, kui ta on asjakohases õhupalliklassis läbinud punkti BFCL.215 alapunkti d alapunkti 2 alapunkti ii kohase õppelennu.
                                          
                                       Kuumaõhu-õhupallide klassi puhul kohaldatakse alapunktis d osutatud eri õhupalliklasside käitamisõiguste piiranguid, sõltuvalt alapunkti f alapunktide 1 või 2 täitmiseks kasutatavast õhupalliklassist.
                              
                           
                        ADD-ALAJAGU
                     
                     
                        
                           LISAPÄDEVUSMÄRKED
                        
                     
                     
                        BFCL.200 Trossiga kinnitatud kuumaõhu-õhupallilennu pädevusmärge
                     
                     
                                 a)
                              
                              
                                 BPLi omanik võib teha trossiga kinnitatud kuumaõhu-õhupallilende vaid juhul, kui tal on käesoleva punkti kohane trossiga kinnitatud kuumaõhu-õhupallilennu pädevusmärge.
                              
                           
                                 b)
                              
                              
                                 Trossiga kinnitatud kuumaõhu-õhupallilennu pädevusmärke taotlemiseks peab taotleja:
                                 
                                             1)
                                          
                                          
                                             omama asjakohase kuumaõhu-õhupalliklassi käitamise õigusi;
                                          
                                       
                                             2)
                                          
                                          
                                             esmalt sooritama vähemalt kaks lennuinstruktoriga lendu trossiga kinnitatud kuumaõhu-õhupallil.
                                          
                                       
                           
                                 c)
                              
                              
                                 Trossiga kinnitatud kuumaõhu-õhupalli koolituse läbimise kohta tehakse päevikusse koolituse eest vastutava õhupallide lennuinstruktori allkirjaga märge.
                              
                           
                                 d)
                              
                              
                                 Trossiga kinnitatud kuumaõhu-õhupallilennu pädevusmärkega piloot tohib oma õigusi kasutada vaid juhul, kui ta on kavandatud lennule eelnenud 48 kuu jooksul sooritanud vähemalt ühe trossiga kinnitatud kuumaõhu-õhupallilennu või, kui ta ei ole sellist lendu sooritanud, tohib ta oma õigusi kasutada juhul, kui ta on sooritanud trossiga kinnitatud kuumaõhu-õhupallilennu koos instruktoriga või soololennul õhupallide lennuinstruktori järelevalve all. Selline instruktoriga või järelevalve all toimuv soololend kantakse piloodi logiraamatusse ning selle allkirjastab FI(B).
                              
                           
                        BFCL.210 Öölennupädevusmärge
                     
                     
                                 a)
                              
                              
                                 BPLi omanik võib oma loa õigusi visuaallennureeglite tingimustes öösel kasutada vaid juhul, kui tal on käesoleva punkti kohane öölennupädevusmärge.
                              
                           
                                 b)
                              
                              
                                 Öölennupädevusmärke taotleja peab olema sooritanud vähemalt kaks vähemalt ühetunnise kestusega öist õppelendu.
                              
                           
                                 c)
                              
                              
                                 Öölennupädevuskoolituse läbimise kohta tehakse päevikusse koolituse eest vastutava FI(B) allkirjaga märge.
                              
                           
                        BFCL.215 Ärilise lennutegevuse pädevusmärge
                     
                     
                                 a)
                              
                              
                                 BPLi omanik võib oma loa õigusi ärilistel õhupallilendudel kasutada vaid juhul, kui tal on käesoleva punkti kohane ärilise lennutegevuse pädevusmärge.
                              
                           
                                 b)
                              
                              
                                 Ärilise lennutegevuse pädevusmärke taotleja peab:
                                 
                                             1)
                                          
                                          
                                             olema vähemalt 18-aastane;
                                          
                                       
                                             2)
                                          
                                          
                                             olema lennanud õhupallikaptenina 50 lennutundi, sealhulgas sooritanud 50 starti ja maandumist;
                                          
                                       
                                             3)
                                          
                                          
                                             omama selle õhupalliklassi käitamise õigusi, milles ärilise lennutegevuse pädevusmärkega seotud õigusi kasutama hakatakse ning
                                          
                                       
                                             4)
                                          
                                          
                                             olema läbinud selle õhupalliklassi lennueksami, mille käigus ta on õhupallide kontrollpiloodile demonstreerinud pädevust, mida nõutakse äriliseks lennutegevuseks õhupalliga.
                                          
                                       
                           
                                 c)
                              
                              
                                 Ärilise lennutegevuse pädevusmärke õigused piirduvad õhupalliklassiga, milles on sooritatud alapunkti b alapunkti 3 kohane lennueksam. Õigusi laiendatakse taotluse alusel teisele õhupalliklassile, kui taotleja vastab kõnealuses teises klassis alapunkti b alapunktide 3 ja 4 tingimustele.
                              
                           
                                 d)
                              
                              
                                 Ärilise lennutegevuse pädevusmärkega piloot võib kõnealuse pädevusmärke õigusi ärilistel reisijateveo-õhupallilendudel kasutada ainult juhul, kui ta on:
                                 
                                             1)
                                          
                                          
                                             kavandatud lennule eelnenud 180 päeva jooksul:
                                             
                                                         i)
                                                      
                                                      
                                                         sooritanud vähemalt kolm lendu õhupallikaptenina, sealhulgas vähemalt ühe lennu vastava klassi õhupallil või
                                                      
                                                   
                                                         ii)
                                                      
                                                      
                                                         sooritanud ühe lennu vastava klassi õhupalli kaptenina käesoleva punkti kohaselt kvalifitseeritud õhupallide lennuinstruktori järelevalve all ning
                                                      
                                                   
                                       
                                             2)
                                          
                                          
                                             kavandatud lennule eelnenud 24 kuu jooksul:
                                             
                                                         i)
                                                      
                                                      
                                                         läbinud vastava õhupalliklassi lennuoskuse tasemekontrolli, mille käigus ta on õhupallide kontrollpiloodile demonstreerinud ärilisteks reisijateveo-õhupallilendudeks nõutavat pädevust või
                                                      
                                                   
                                                         ii)
                                                      
                                                      
                                                         läbinud sertifitseeritud koolitusorganisatsioonis või deklaratsiooni esitanud koolitusorganisatsioonis täienduskursuse, mis vastab õhupalliga äriliseks lennutegevuseks nõutavale pädevusele ja hõlmab vähemalt kuut tundi teooriaõpet ja üht õppelendu vastava klassi õhupallil käesoleva punkti kohaselt õhupallidega toimuvaks äriliseks lennutegevuseks kvalifitseeritud õhupallide lennuinstruktori järelevalve all.
                                                      
                                                   
                                       
                           
                                 e)
                              
                              
                                 Selleks et säilitada kõigi õhupalliklasside ärilise lennutegevuse pädevusmärkega seotud õigusi, peab piloot, kelle ärilise lennutegevuse pädevusmärkega seotud õigusi on laiendatud mitmele õhupalliklassile, täitma alapunkti d alapunkti 2 nõuded vähemalt ühes õhupalliklassis.
                              
                           
                                 f)
                              
                              
                                 Piloot, kes vastab alapunkti d nõuetele ja kellel on kuumaõhu-õhupalli klassi ärilise lennutegevuse pädevusmärge, võib kasutada asjaomase kuumaõhu-õhupalli klassi pädevusmärkega seotud õigusi ainult õhupallidel, mis kuuluvad:
                                 
                                             i)
                                          
                                          
                                             samasse kuumaõhu-õhupalli kategooriasse, milles on läbitud alapunkti d alapunkti 2 alapunktis i osutatud lennuoskuse tasemekontroll või alapunkti d alapunkti 2 alapunktis ii osutatud õppelend või
                                          
                                       
                                             ii)
                                          
                                          
                                             väiksema pallikesta suurusega kuumaõhu-õhupalli kategooriasse.
                                          
                                       
                           
                                 g)
                              
                              
                                 Alapunkti d alapunkti 1 alapunktis ii osutatud järelevalve all toimuva lennu sooritamine ning alapunkti d alapunkti 2 alapunktis i osutatud lennuoskuse tasemekontrolli ja alapunkti d alapunkti 2 alapunktis ii osutatud täienduskursuse läbimine kantakse piloodi logiraamatusse ning selle allkirjastab kas koolituskursuse, järelevalve või lennuoskuse tasemekontrolli eest vastutava sertifitseeritud koolitusorganisatsiooni või deklaratsiooni esitanud koolitusorganisatsiooni koolitusjuht, FI(B) või FE(B).
                              
                           
                                 h)
                              
                              
                                 Piloodi puhul, kes on läbinud käesoleva määruse II lisa (BOP-osa) punkti BOP.ADD.315 kohase käitaja korraldatava lennuoskuse tasemekontrolli, loetakse alapunkti d alapunkti 2 alapunkt i nõuded täidetuks.
                              
                           
                        FI-ALAJAGU
                     
                     
                        
                           LENNUINSTRUKTORID
                        
                     
                     
                        1. jagu
                     
                     
                        Üldnõuded
                     
                     
                        BFCL.300 Lennuinstruktoritunnistused
                     
                     a)   Üldosa
                     Lennuinstruktor võib õhupalli lennuõpet anda ainult juhul, kui ta:
                     
                                 1)
                              
                              
                                 omab:
                                 
                                             i)
                                          
                                          
                                             BPLi, sh õigusi, pädevusmärkeid ja tunnistusi, mille saamiseks lennuõpet antakse ning
                                          
                                       
                                             ii)
                                          
                                          
                                             instruktoritööle vastavat ja käesoleva alajao kohaselt välja antud FI(B) tunnistust ning
                                          
                                       
                           
                                 2)
                              
                              
                                 omab lennuõppeks kasutatava õhupalli kaptenina piloteerimise õigust.
                              
                           b)   Instruktoritegevus väljaspool liikmesriikide territooriumi
                     
                                 1)
                              
                              
                                 Erandina alapunkti a alapunktist 1 peab pädev asutus käesoleva lisa (BFCL-osa) kohaselt heaks kiidetud koolituskursuse raames väljaspool Chicago konventsiooni alusel liikmesriikide vastutusalasse kuuluvat territooriumi antava lennuõppe puhul välja andma lennuinstruktori tunnistuse taotlejale, kellel on Chicago konventsiooni 1. lisale vastav õhupallipiloodi luba, tingimusel et see taotleja:
                                 
                                             i)
                                          
                                          
                                             omab vähemalt samaväärset luba, sh vajaduse korral õigusi, pädevusmärkeid või tunnistusi, mille taotlejatele tal on õigus anda asjakohast õpet;
                                          
                                       
                                             ii)
                                          
                                          
                                             täidab käesolevas alajaos vastavate instruktoriõigustega FI(B) tunnistuse väljaandmiseks kehtestatud nõuded ning
                                          
                                       
                                             iii)
                                          
                                          
                                             tõendab pädevale asutusele, et ta tunneb Euroopa lennuohutuseeskirju käesoleva lisa kohaselt instruktori õigustes tegutsemiseks piisaval tasemel.
                                          
                                       
                           
                                 2)
                              
                              
                                 Tunnistus kehtib ainult selle heakskiidetud lennuõppe kohta, mida antakse:
                                 
                                             i)
                                          
                                          
                                             väljaspool Chicago konventsiooni alusel liikmesriikide vastutusalasse kuuluvat territooriumi ning
                                          
                                       
                                             ii)
                                          
                                          
                                             piloodiõpilastele, kes oskavad piisavalt keelt, milles lennuõpet antakse.
                                          
                                       
                           
                        2. jagu
                     
                     
                        Õhupallide lennuinstruktori tunnistus – FI(B)
                     
                     
                        BFCL.315 FI(B) tunnistus – õigused ja tingimused
                     
                     
                                 a)
                              
                              
                                 Taotlejale, kes vastab punktile BFCL.320 ja järgmistele tingimustele, antakse välja FI(B) tunnistus õigustega anda lennuõpet seoses järgmisega:
                                 
                                             1)
                                          
                                          
                                             BPLi väljaandmine;
                                          
                                       
                                             2)
                                          
                                          
                                             õiguste laiendamine täiendavatele õhupalliklassidele ja -kategooriatele, tingimusel et taotleja on igas vastavas klassis lennanud vähemalt 15 lennutundi õhupallikaptenina;
                                          
                                       
                                             3)
                                          
                                          
                                             öölennu või trossiga kinnitatud lennu pädevusmärge, tingimusel et taotleja on sertifitseeritud koolitusorganisatsioonis või deklaratsiooni esitanud koolitusorganisatsioonis saanud erikoolitust vastavate pädevusmärgetega seotud lennuõppe andmiseks ning
                                          
                                       
                                             4)
                                          
                                          
                                             FI(B) tunnistus, tingimusel et taotleja:
                                             
                                                         i)
                                                      
                                                      
                                                         on õhupallidel läbinud vähemalt 50 tundi lennuõpet ning
                                                      
                                                   
                                                         ii)
                                                      
                                                      
                                                         pädeva asutuse poolt selleks kehtestatud menetluste kohaselt juhendanud vähemalt ühe tunni FI(B) tunnistuse lennuõpet käesoleva alapunkti kohaselt kvalifitseeritud ning sertifitseeritud koolitusorganisatsiooni või deklaratsiooni esitanud koolitusorganisatsiooni koolitusjuhi poolt nimetatud FI(B) järelevalve all ja talle vastuvõetaval viisil.
                                                      
                                                   
                                       
                           
                                 b)
                              
                              
                                 Alapunktis a loetletud õigused hõlmavad õigust anda lennuõpet seoses järgmisega:
                                 
                                             1)
                                          
                                          
                                             asjakohase loa, õiguse, pädevusmärke või tunnistuse väljaandmine ning
                                          
                                       
                                             2)
                                          
                                          
                                             selle pikendamine, taastamine või käesolevas lisas sätestatud asjakohaste hiljutise lennukogemuse nõuete täitmine (vastavalt vajadusele).
                                          
                                       
                           
                        BFCL.320 FI(B) – eeltingimused ja üldnõuded
                     
                     FI(B) tunnistuse taotleja peab:
                     
                                 a)
                              
                              
                                 olema vähemalt 18 aastat vana;
                              
                           
                                 b)
                              
                              
                                 vastama punkti BFCL.300 alapunkti a alapunkti 1 alapunkti i ja alapunkti a alapunkti 2 nõuetele;
                              
                           
                                 c)
                              
                              
                                 olema lennanud 75 lennutundi kaptenina õhupallidel;
                              
                           
                                 d)
                              
                              
                                 olema sertifitseeritud koolitusorganisatsioonis või deklaratsiooni esitanud koolitusorganisatsioonis läbinud punkti BFCL.330 kohase instruktorite koolituskursuse ning
                              
                           
                                 e)
                              
                              
                                 olema läbinud punkti BFCL.345 kohase atesteerimise.
                              
                           
                        BFCL.325 FI(B) – oskused ja nende hindamine
                     
                     Kõik FI(B) tunnistuse taotlejad peavad läbima koolituse oskuste omandamiseks järgmistes valdkondades:
                     
                                 a)
                              
                              
                                 vahendite ettevalmistamine;
                              
                           
                                 b)
                              
                              
                                 õppimist soodustava õhkkonna kujundamine;
                              
                           
                                 c)
                              
                              
                                 teadmiste edastamine;
                              
                           
                                 d)
                              
                              
                                 ohu- ja veahalduse integreerimine ning meeskonnaressursi juhtimine;
                              
                           
                                 e)
                              
                              
                                 ajahaldus koolituse eesmärkide saavutamiseks;
                              
                           
                                 f)
                              
                              
                                 õppimise hõlbustamine;
                              
                           
                                 g)
                              
                              
                                 õpilase tegevuse hindamine;
                              
                           
                                 h)
                              
                              
                                 edasijõudmise jälgimine ja hindamine;
                              
                           
                                 i)
                              
                              
                                 koolitusperioodide hindamine ning
                              
                           
                                 j)
                              
                              
                                 tulemuste aruandlus.
                              
                           
                        BFCL.330 FI(B) – koolituskursus
                     
                     
                                 a)
                              
                              
                                 Esmalt peab FI(B) tunnistuse taotleja koolituskursuse algusele eelneva 12 kuu jooksul läbima sertifitseeritud koolitusorganisatsioonis või deklaratsiooni esitanud koolitusorganisatsioonis spetsiaalse kursuse-eelse hindamise, et hinnata tema kursuse läbimise võimet.
                              
                           
                                 b)
                              
                              
                                 FI(B) koolituskursus peab sisaldama vähemalt järgmist:
                                 
                                             1)
                                          
                                          
                                             punktis BFCL.325 sätestatud valdkonnad;
                                          
                                       
                                             2)
                                          
                                          
                                             25 tundi õpetamist ja õppimist;
                                          
                                       
                                             3)
                                          
                                          
                                             12 tundi teooriaõpet, sh vahetestid ning
                                          
                                       
                                             4)
                                          
                                          
                                             kolm tundi lennuõpet, sh kolm starti ja maandumist.
                                          
                                       
                           
                                 c)
                              
                              
                                 Taotlejal, kellel juba on rakendusmääruse (EL) 2018/1976 III lisa (SFCL-osa) või määruse (EL) nr 1178/2011 I lisa (FCL-osa) kohane instruktoritunnistus, loetakse alapunkti b alapunktis 2 esitatud nõue täies ulatuses täidetuks.
                              
                           
                        BFCL.345 FI(B) – atesteerimine
                     
                     
                                 a)
                              
                              
                                 FI(B) tunnistuse taotleja peab õhupallil läbima atesteerimise, et tõendada punkti BFCL.415 alapunkti c kohase kvalifikatsiooniga kontrollpiloodile oma suutlikkust anda piloodiõpilasele BPLi väljaandmiseks nõutaval tasemel õpet.
                              
                           
                                 b)
                              
                              
                                 Hindamine hõlmab järgmist:
                                 
                                             1)
                                          
                                          
                                             lennueelse ja lennuaegse õppe ning teooriaõppe punktis BFCL.325 nimetatud oskuste tõendamine;
                                          
                                       
                                             2)
                                          
                                          
                                             maapealne suuline teooriaeksam, lennueelne ettevalmistus ja lennuanalüüs ning lennuoskuse tõendamine vastavas õhupalliklassis;
                                          
                                       
                                             3)
                                          
                                          
                                             instruktori oskuste hindamiseks sobivad harjutused.
                                          
                                       
                           
                        BFCL.360 FI(B) tunnistus – hiljutise lennukogemuse nõuded
                     
                     
                                 a)
                              
                              
                                 FI(B) tunnistuse omanik võib oma tunnistuse õigusi kasutada vaid juhul, kui ta on läbinud:
                                 
                                             1)
                                          
                                          
                                             viimase kolme aasta jooksul enne kõnealuste õiguste kavandatud kasutamist:
                                             
                                                         i)
                                                      
                                                      
                                                         sertifitseeritud koolitusorganisatsioonis, deklaratsiooni esitanud koolitusorganisatsioonis või pädevas asutuses instruktori täienduskoolituse, mille käigus tunnistuse omanikule antakse teoreetilist õpet õhupallide lennuinstruktoritele vajalike teadmiste täiendamiseks ja ajakohastamiseks;
                                                      
                                                   
                                                         ii)
                                                      
                                                      
                                                         vähemalt kuus tundi lennuõpet õhupallidel õhupallide lennuinstruktorina ning
                                                      
                                                   
                                       
                                             2)
                                          
                                          
                                             viimase üheksa aasta jooksul ning pädeva asutuse poolt selleks kehtestatud menetluste kohaselt ühe lennuinstruktoriga õhupallilennu FI(B)na punkti BFCL.315 alapunkti a alapunkti 4 kohaselt kvalifitseeritud ning sertifitseeritud koolitusorganisatsiooni või deklaratsiooni esitanud koolitusorganisatsiooni koolitusjuhi poolt nimetatud FI(B) järelevalve all ja talle vastuvõetaval viisil.
                                          
                                       
                           
                                 b)
                              
                              
                                 Alapunkti a alapunkti 1 alapunkti ii nõude täitmisel võetakse täielikult arvesse lennueksamitel, lennuoskuse tasemekontrollidel või atesteerimiste käigus FE(B)na lennatud tunde.
                              
                           
                                 c)
                              
                              
                                 Kui FI(B) tunnistuse omanik ei ole suutnud järelevalve all toimuvat õppelendu sooritada alapunkti a alapunkti 2 kohaselt FI(B)-le vastuvõetaval viisil, ei tohi ta FI(B) tunnistusest tulenevaid õigusi kasutada enne, kui ta on edukalt läbinud punkti BFCL.345 kohase atesteerimise.
                              
                           
                                 d)
                              
                              
                                 Selleks et jätkata FI(B) tunnistusest tulenevate õiguste kasutamist, peab FI(B) tunnistuse omanik, kes ei vasta kõigile alapunkti a nõuetele, täitma alapunkti a alapunkti 1 alapunkti i ja punkti BFCL.345 nõuded.
                              
                           
                        FE-ALAJAGU
                     
                     
                        
                           KONTROLLPILOODID
                        
                     
                     
                        1. jagu
                     
                     
                        Üldnõuded
                     
                     
                        BFCL.400 Õhupallide kontrollpiloodi tunnistus
                     
                     a)   Üldosa
                     Kontrollpiloot võib käesoleva lisa kohaseid lennueksameid, lennuoskuse tasemekontrolle või atesteerimist korraldada ainult juhul, kui:
                     
                                 1)
                              
                              
                                 ta omab:
                                 
                                             i)
                                          
                                          
                                             BPLi, sh õigusi, pädevusmärkeid ja tunnistusi, mille taotlejatele tal on õigus korraldada lennueksameid, lennuoskuse tasemekontrolle või atesteerimist ning anda vastavat õpet;
                                          
                                       
                                             ii)
                                          
                                          
                                             korraldatavale lennueksamile, lennuoskuse tasemekontrollile või atesteerimisele vastavate õigustega ja käesoleva alajao kohaselt välja antud FE(B) tunnistust;
                                          
                                       
                           
                                 2)
                              
                              
                                 tal on õigus õhupallil tehtava lennueksami, lennuoskuse tasemekontrolli või atesteerimise käigus tegutseda õhupallikaptenina.
                              
                           b)   Eksamineerimine väljaspool liikmesriikide territooriumi
                     
                                 1)
                              
                              
                                 Erandina alapunkti a alapunktist 1 peab pädev asutus väljaspool Chicago konventsiooni alusel liikmesriikide vastutusalasse kuuluvat territooriumi tehtud lennueksamite ja lennuoskuse tasemekontrollide puhul välja andma kontrollpiloodi tunnistuse taotlejale, kellel on Chicago konventsiooni 1. lisale vastav õhupallipiloodi luba, tingimusel et see taotleja:
                                 
                                             i)
                                          
                                          
                                             omab vähemalt samaväärset luba, sh vajaduse korral õigusi, pädevusmärkeid või tunnistusi, mille taotlejatele tal on õigus korraldada lennueksameid või lennuoskuse tasemekontrolle;
                                          
                                       
                                             ii)
                                          
                                          
                                             vastab käesolevas alajaos asjaomase kontrollpiloodi tunnistuse väljaandmiseks kehtestatud nõuetele;
                                          
                                       
                                             iii)
                                          
                                          
                                             tõendab pädevale asutusele, et ta tunneb Euroopa lennuohutuseeskirju käesoleva osa kohaselt kontrollpiloodi õigustes tegutsemiseks piisaval tasemel.
                                          
                                       
                           
                                 2)
                              
                              
                                 Alapunktis 1 osutatud tunnistus kehtib lennueksamite ja lennuoskuse tasemekontrollide korraldamisel vastavalt järgmistele tingimustele:
                                 
                                             i)
                                          
                                          
                                             väljaspool Chicago konventsiooni alusel liikmesriikide vastutusalasse kuuluvat territooriumi ning
                                          
                                       
                                             ii)
                                          
                                          
                                             asjaomane kontrollpiloot oskab piisavalt keelt, milles lennueksam või lennuoskuse tasemekontroll korraldatakse.
                                          
                                       
                           
                        BFCL.405 Õiguste piiramine isikliku huvi korral
                     
                     Õhupallide kontrollpiloot ei tohi teha järgmist:
                     
                                 a)
                              
                              
                                 korraldada lennueksameid ega atesteerimisi loa, pädevusmärke või tunnistuse väljaandmiseks taotlejale, kellele ta on andnud rohkem kui 50 % sellise loa, pädevusmärke või tunnistuse saamiseks nõutavast lennuõppest, millega seoses lennueksam või atesteerimine korraldatakse või
                              
                           
                                 b)
                              
                              
                                 korraldada lennueksameid, lennuoskuse tasemekontrolle ega atesteerimist muudel juhtudel, kui ta näeb ohtu oma objektiivsusele.
                              
                           
                        BFCL.410 Lennueksamite, lennuoskuse tasemekontrollide ja atesteerimise korraldamine
                     
                     
                                 a)
                              
                              
                                 Lennueksamite, lennuoskuse tasemekontrollide ja atesteerimise korraldamisel peab õhupalli kontrollpiloot tegema kõike järgmist:
                                 
                                             1)
                                          
                                          
                                             tagama, et taotlejaga saab suhelda keelebarjäärita;
                                          
                                       
                                             2)
                                          
                                          
                                             kontrollima, kas taotleja vastab kõikidele kvalifikatsiooni, väljaõppe ja kogemustega seotud nõuetele, mida vastavalt käesolevale lisale kohaldatakse loa, õiguse, pädevusmärke või tunnistuse väljaandmiseks, pikendamiseks või taastamiseks ette nähtud lennueksami, lennuoskuse tasemekontrolli või atesteerimise suhtes ning
                                          
                                       
                                             3)
                                          
                                          
                                             teavitama taotlejat väljaõppe ja lennukogemuse kohta ebatäielike, ebatäpsete või valede andmete esitamise tagajärgedest.
                                          
                                       
                           
                                 b)
                              
                              
                                 Pärast lennueksami, lennuoskuse tasemekontrolli või atesteerimise lõpetamist teeb õhupalli kontrollpiloot järgmist:
                                 
                                             1)
                                          
                                          
                                             teatab taotlejale lennueksami, lennuoskuse tasemekontrolli või atesteerimise tulemuse;
                                          
                                       
                                             2)
                                          
                                          
                                             pikendamise või taastamisega seotud atesteerimise eduka läbimise korral märgib taotleja loale või tunnistusele uue kehtivusaja, kui taotleja loa eest vastutav pädev asutus on teda selleks sõnaselgelt volitanud;
                                          
                                       
                                             3)
                                          
                                          
                                             annab taotlejale lennueksami, lennuoskuse tasemekontrolli või atesteerimise allkirjastatud aruande ning edastab aruande koopiad viivitamata taotleja loa eest vastutavale pädevale asutusele ja kontrollpiloodi tunnistuse väljaandnud pädevale asutusele. Aruanne sisaldab järgmist:
                                             
                                                         i)
                                                      
                                                      
                                                         kinnitus selle kohta, et taotleja on esitanud kontrollpiloodile oma kogemust ja väljaõpet käsitlevad andmed ning et kontrollpiloodi hinnangul vastavad need andmed käesoleva lisa nõuetele;
                                                      
                                                   
                                                         ii)
                                                      
                                                      
                                                         kinnitus kõikide nõutavate manöövrite ja harjutuste tegemise kohta ning vajaduse korral teave suulise teooriaeksami kohta. Mõnes punktis läbikukkumise korral peab kontrollpiloot oma hinnangut kirjalikult põhjendama;
                                                      
                                                   
                                                         iii)
                                                      
                                                      
                                                         lennueksami, lennuoskuse tasemekontrolli või atesteerimise tulemus;
                                                      
                                                   
                                                         iv)
                                                      
                                                      
                                                         kui taotleja pädev asutus ei ole sama, mis õhupalli kontrollpiloodile tunnistuse väljaandnud asutus, siis kinnitus selle kohta, et kontrollpiloot on läbi vaadanud taotleja pädeva asutuse riiklikud menetlused ja nõuded ning neid kohaldanud;
                                                      
                                                   
                                                         v)
                                                      
                                                      
                                                         õhupalli kontrollpiloodi tunnistuse koopia, kus on märgitud asjaomase kontrollpiloodi õigused seoses lennueksamite, lennuoskuste tasemekontrollide või atesteerimise korraldamisega taotlejatele, kelle pädev asutus ei ole sama, mis kontrollpiloodile tunnistuse väljaandnud asutus.
                                                      
                                                   
                                       
                           
                                 c)
                              
                              
                                 Kontrollpiloot peab kõikide korraldatud lennueksamite, lennuoskuse tasemekontrollide ja atesteerimise ning nende tulemuste andmeid säilitama viis aastat.
                              
                           
                                 d)
                              
                              
                                 Õhupalli kontrollpiloodi tunnistuse või taotleja loa eest vastutava pädeva asutuse taotlusel peab õhupalli kontrollpiloot esitama kõik andmed ja aruanded ning kogu muu teabe, mida järelevalve tegemiseks vajatakse.
                              
                           
                        2. jagu
                     
                     
                        Õhupallide kontrollpiloodi tunnistus – FE(B)
                     
                     
                        BFCL.415 FE(B) tunnistus – õigused ja tingimused
                     
                     Tingimusel et taotleja vastab punktile BFCL.420 ja järgmistele tingimustele, antakse taotluse korral välja FE(B) tunnistus õigustega korraldada:
                     
                                 a)
                              
                              
                                 BPLi lennueksameid ja lennuoskuse tasemekontrolle ning lennueksameid õiguste laiendamiseks muudele õhupalliklassidele, tingimusel et taotleja on lennanud piloodina õhupallidel vähemalt 250 lennutundi, sealhulgas vähemalt 50 tundi lennuinstruktorina, läbides kogu BPLi koolituskursuse õppekava;
                              
                           
                                 b)
                              
                              
                                 lennueksameid ja lennuoskuse tasemekontrolle punktis BFCL.215 osutatud ärilise lennutegevuse pädevusmärke saamiseks, tingimusel et taotleja täidab alapunktis a osutatud kogemusnõuded ja on saanud erikoolitust punkti BFCL.430 kohasel kontrollpilootide standardimiskursusel;
                              
                           
                                 c)
                              
                              
                                 atesteerimist FI(B) tunnistuse väljaandmiseks, tingimusel et taotleja on:
                                 
                                             1)
                                          
                                          
                                             lennanud õhupallipiloodina 350 lennutundi, sh viis tundi FI(B) tunnistuse taotleja lennuinstruktorina;
                                          
                                       
                                             2)
                                          
                                          
                                             saanud erikoolitust punkti BFCL.430 kohasel kontrollpiloodi standardimiskursusel.
                                          
                                       
                           
                        BFCL.420 FE(B) tunnistus – eeltingimused ja üldnõuded
                     
                     FE(B) tunnistuse taotleja peab:
                     
                                 a)
                              
                              
                                 vastama punkti BFCL.400 alapunkti a alapunkti 1 alapunkti i ja alapunkti 2 nõuetele;
                              
                           
                                 b)
                              
                              
                                 olema läbinud punkti BFCL.430 kohase FE(B) standardimiskursuse;
                              
                           
                                 c)
                              
                              
                                 olema läbinud punkti BFCL.445 kohase atesteerimise;
                              
                           
                                 d)
                              
                              
                                 tõendama FE(B) tunnistuse õigustega seotud vastavat tausta ning
                              
                           
                                 e)
                              
                              
                                 tõendama, et tema suhtes ei ole viimase kolme aasta jooksul rakendatud sanktsioone, sealhulgas käesoleva lisa, määruse (EL) nr 1178/2011 I lisa (FCL-osa) või rakendusmääruse (EL) 2018/1976 III lisa (SFCL-osa) kohaselt välja antud lubade, pädevusmärgete või tunnistuste piiramist, peatamist ega tühistamist määruse (EL) 2018/1139 ning selle delegeeritud õigusaktide ja rakendusaktide täitmata jätmise tõttu.
                              
                           
                        BFCL.430 FE(B) tunnistus – standardimiskursus
                     
                     
                                 a)
                              
                              
                                 FE(B) tunnistuse taotlejad peavad läbima pädevas asutuses või sertifitseeritud koolitusorganisatsioonis või deklaratsiooni esitanud koolitusorganisatsioonis pädeva asutuse heakskiidetud standardimiskursuse.
                              
                           
                                 b)
                              
                              
                                 Standardimiskursus peab vastama taotletavatele õhupallide kontrollpiloodi õigustele ning koosnema teooria- ja praktilisest õppest, hõlmates vähemalt järgmist:
                                 
                                             1)
                                          
                                          
                                             BPLi või sellega seotud pädevusmärgete või tunnistustega seotud lennueksami, lennuoskuse tasemekontrolli või atesteerimise läbiviimine vähemalt ühel korral;
                                          
                                       
                                             2)
                                          
                                          
                                             käesoleva lisa kohaldatavate nõuete ja kehtivate lennundusnõuete ning lennueksamite, lennuoskuse tasemekontrollide ja atesteerimise korraldamise, dokumenteerimise ja aruandluse tutvustus;
                                          
                                       
                                             3)
                                          
                                          
                                             ülevaade järgmisest:
                                             
                                                         i)
                                                      
                                                      
                                                         riiklikud haldusmenetlused;
                                                      
                                                   
                                                         ii)
                                                      
                                                      
                                                         isikuandmete kaitse nõuded;
                                                      
                                                   
                                                         iii)
                                                      
                                                      
                                                         kontrollpiloodi vastutus;
                                                      
                                                   
                                                         iv)
                                                      
                                                      
                                                         kontrollpiloodi õnnetusjuhtumikindlustus;
                                                      
                                                   
                                                         v)
                                                      
                                                      
                                                         riiklikud lõivud ning
                                                      
                                                   
                                                         vi)
                                                      
                                                      
                                                         teave, kuidas tutvuda alapunktides i–v esitatud teabega, kui lennueksameid, lennuoskuse tasemekontrolle või atesteerimist korraldatakse taotlejatele, kelle puhul pädev asutus ei ole sama, mis kontrollpiloodile tunnistuse väljaandnud asutus.
                                                      
                                                   
                                       
                           
                                 c)
                              
                              
                                 FE(B) tunnistuse omanik ei tohi korraldada lennueksameid, lennuoskuse tasemekontrolle ega atesteerimist taotlejatele, kelle puhul pädev asutus ei ole sama, mis kontrollpiloodile tunnistuse väljaandnud asutus, välja arvatud juhul, kui kõnealuse tunnistuse omanik on läbi vaadanud viimase kättesaadava teabe taotleja pädeva asutuse asjakohaste riiklike menetluste kohta.
                              
                           
                        BFCL.445 FE(B) tunnistus – atesteerimine
                     
                     Esmase FE(B) tunnistuse taotleja peab pädeva asutuse inspektorile või FE(B) tunnistuse eest vastutava pädeva asutuse poolt spetsiaalselt selleks volitatud vanemkontrollpiloodile tõendama oma kompetentsust. Atesteerimisel peab taotleja läbi viima lennueksami, lennuoskuse tasemekontrolli või atesteerimise, mis hõlmab eksamineeritava, kontrollitava või atesteeritava isiku lennueelse ettevalmistust, lennueksamit, lennuoskuse tasemekontrolli või atesteerimist, lennu analüüsi ja andmete dokumenteerimist.
                     
                        BFCL.460 FE(B) tunnistus – kehtivus, pikendamine ja taastamine
                     
                     
                                 a)
                              
                              
                                 FE(B) tunnistus kehtib viis aastat.
                              
                           
                                 b)
                              
                              
                                 FE(B) tunnistust pikendatakse, kui selle omanik on:
                                 
                                             1)
                                          
                                          
                                             FE(B) tunnistuse kehtivuse ajal läbinud pädevas asutuses või sertifitseeritud koolitusorganisatsioonis või deklaratsiooni esitanud koolitusorganisatsioonis pädeva asutuse heakskiidetud kontrollpiloodi täienduskursuse, mille käigus tunnistuse omanikule antakse teoreetilist õpet õhupallide kontrollpiloodile vajalike teadmiste täiendamiseks ja ajakohastamiseks ning
                                          
                                       
                                             2)
                                          
                                          
                                             tunnistuse kehtivusaja lõpule eelnenud viimase 24 kuu jooksul korraldanud ühe lennueksami, lennuoskuse tasemekontrolli või atesteerimise FE(B) tunnistuse eest vastutava pädeva asutuse kontrollpiloodi või pädeva asutuse poolt spetsiaalselt selleks volitatud kontrollpiloodi järelevalve all ja talle vastuvõetaval viisil.
                                          
                                       
                           
                                 c)
                              
                              
                                 FE(B) tunnistuse omanikul, kellel on ka üks või mitu muu õhusõidukiliigi kontrollpiloodi tunnistust, mis on välja antud vastavalt määruse (EL) nr 1178/2011 I lisale (FCL-osa) või rakendusmääruse (EL) 2018/1976 III lisale (SFCL-osa), võidakse kokkuleppel pädeva asutusega pikendada kõiki kontrollpiloodi tunnistusi korraga.
                              
                           
                                 d)
                              
                              
                                 FE(B) tunnistuse aegumise korral peab selle omanik enne, kui ta jätkab selle õiguste kasutamist, täitma alapunkti b alapunkti 1 ja punkti BFCL.445 nõuded.
                              
                           
                                 e)
                              
                              
                                 FE(B) tunnistust pikendatakse või uuendatakse üksnes juhul, kui taotleja tõendab, et ta täidab jätkuvalt punkti BFCL.410 ning punkti BFCL.420 alapunktide d ja e nõudeid.
                              
                           
               “